text:
PRAT LABAU
Arai Ni Hpe Kau Da Nna Madu Hpang Hkan
Ngai asak 16 ning hta awa gaw ndai hku tsun ai: “Lama na nang hkaw tsun bungli sa yang, nta de bai hkum wa sanu. Bai wa yang na lagaw hpe ngai daw kau ya na.” Dai majaw, ngai nta kaw nna pru mat na matu daw dan kau ai. Dai gaw anhte a Madu Yesu hpang hkan na matu shawng nnan lang hku nna kau da wa ai lam re.
HPA majaw awa gaw dai daram pawt ai kun? Ngai sang lang dan mayu ai. Ngai gaw, 1929, July 29 hta shangai nna, Hpilipai mungdan Bulacan ginwang kaw nna kahtawng langai hta kaba wa ai. Anhte hta gumhpraw nau n nga ai majaw, anhte a prat gaw asan sha re. Ngai kaji ai aten hta, Japan hpyen dap gaw Hpilipai hpe shang gasat ai majaw, majan hpang wa ai. Raitim, anhte a kahtawng gaw majan byin ai shara hte tsan ai majaw, anhte hpe majan gaw ading tawk n hkra machyi ai. Anhte hta TV, radio, shi laika ni n nga ai majaw, majan hte seng nna kaga masha ni tsun dan ai hpe sha na lu ai.
Ngai hta kahpu kanau sanit nga ai. Ngai asak matsat ning hta kaji kawoi ni gaw, shanhte hte nga na matu ngai hpe sa woi la ai. Anhte gaw Catholic ni raitim, nye a kaji dwi gaw nawku htung hte seng ai lam ni hpe bawng ban na matu ra sharawng nna, shi a manaw manang ni jaw ai makam masham hte seng ai laili laika ni hpe mung hkap la ai. Tagalog ga hku, shut shai ai nawku htung a lam ka da ai laika buk ni hte Chyum Laika hpe shi madun dan ai lam ngai naw matsing ai. Ngai gaw Chyum Laika hti ai hpe ra sharawng ai. Laksan hku nna Ga Shaka Ningnan a shawng na laika mali hpe re. Dai hku hti ai majaw, Yesu a kasi hpe hkan nang mayu wa ai.—Yawhan 10:27.
Madu Hpang Hkan Nang Ai Kaw Nna Sharin La Ai Lam
1945 hta, Japan ni gaw Hpilipai kaw nna Japan hpyen dap hpe dawm la kau ai. Dai aten hta, nu yan wa gaw ngai hpe nta de bai wa na matu tsun ai. Ji dwi mung, wa na matu tsun ai majaw, ngai nta de bai wa mat ai.
1945, December hta, Angat mare kaw nna Yehowa Sakse ni gaw, anhte a kahtawng de sa hkaw tsun ma ai. Asak kaba sai Sakse Hkam langai gaw anhte a nta de sa nna, Chyum Laika hta “hpang jahtum na nhtoi ni” hte seng nna gara hku tsun da ai lam hpe sa shaleng dan ai. (2 Timohti 3:1-5) Shi gaw anhte kahtawng hte ni ai shara kaw galaw ai Chyum Laika hkaja ai lamang hta, sa lung na matu anhte hpe saw shaga ai. Nu yan wa n sa tim, ngai sa lung ai. Dai hta marai 20 daram sa lung nna, nkau mi gaw Chyum Laika hte seng ai ga san ni san ma ai.
Shanhte hpa tsun nga ai hpe ngai atsawm n chye na ai majaw, wa mat na matu dawdan kau ai. Raitim, shanhte gaw mahkawn hkawn hpang wa ai. Mahkawn hpe ngai grai ra ai majaw, matut nna nga na matu dawdan kau ai. Mahkawn hkawn nna akyu hpyi ngut ai hpang, du wa na Laban shani hta Angat hta galaw na zuphpawng hpe sa lung na matu anhte hpe saw shaga ai.
Dai zuphpawng hpe Cruz dinghku nta hta galaw nna, anhte ni gaw dai shara de du na matu deng 5 lam hkawm nna sa ra ai. Marai 50 daram lung ai. Ma kasha ni pyi, Chyum Laika hte seng ai yak ai ga san a mahtai ni hpe lu htai ai majaw, ngai grai ra sharawng mat ai. Dai hpang, zuphpawng hpe chyahkring hkring ngai sa lung ai. Moi mare du galaw wa nna, ya ningshawng hte myitsu salang re ai, hpunau Damian Santos gaw, shi a nta hta yup na matu ngai hpe saw shaga ai. Dai shana hta Chyum Laika lam law law bawng ban byin ai.
Dai aten hta gaw, Chyum Laika a madung lam ni hpe chye nna kade nna yang, hkalup mai hkam ai. Zuphpawng hpe bat loi mi sha sa lung ai raitim, hpunau ni gaw ngai hte kaga masha ni hpe ndai hku san ai: “Nanhte hkalup hkam mayu ai kun?” “Hkam mayu ai,” nga nna ngai tsun dat ai. Ngai gaw Madu Hkristu a mayam galaw mayu ai hpe ngai chye ai. (Kolose 3:24) 1946, February 15 hta, ngai hte kaga langai gaw, anhte hte nau n tsan ai hkanu de sa nna, hkalup hkam la ai.
Hkalup hkam da ai Hkristan ni gaw, Yesu galaw wa ai zawn hkaw tsun bungli hta shang lawm ra ai hpe ngai chye ai. Nye wa gaw, hkaw tsun bungli hta ngai shang lawm na matu grai naw kaji ai, hkalup hkam ai majaw sha, tara hkaw sara byin wa ai n re ngu shadu taw ai. Anhte hkaw tsun nga ai Karai Mungdan a kabu gara shiga gaw, Karai Kasang ra ai lam re ngu nna, shi hpe sanglang dan ai. (Mahte 24:14) Karai Kasang hpe jaw da ai ga sadi dung mayu ai nga nna mung ngai tsun dat ai. Dai majaw, ngai tsun dan wa ai hte maren shi ngai hpe jahkrit shama wa ai. Ngai hkaw tsun bungli galaw ai hpe jahkring kau na matu, shi dawdan da ai. Dai gaw Yehowa a magam gun na matu sak jaw ai (sh) arai ni hpe kau da ra ai shawng nnan lang re.
Cruz dinghku gaw, Angat mare hta shanhte hte sa nga na matu ngai hpe saw shaga ai. Shan a kasha kaji htum nauna Nora hte ngai hpe ningshawng magam galaw hpang na matu n-gun jaw ai. An lahkawng gaw, ningshawng magam hpe 1947, November 1 hta, galaw hpang wa ai. Nora gaw kaga mare hta galaw nna ngai gaw Angat hta sha galaw ai.
Arai Ni Hpe Kau Da Na Matu Kaga Ahkaw Ahkang Langai
Ngai ningshawng galaw ai lahkawng ning na ai hpang, Behtela kaw nna hpunau Earl Stewart gaw Angat mare na shara langai mi hta masha 500 jan hpe mungga htawn ai. Shi gaw English ga hku tsun nna, ngai gaw shi a mungga hpe Tagalog ga hku kadun dawk ga gale ya ai. Dai gaw, mungga ni hpe ngai ga gale tsun dan ya ai shawng nnan lang re. Ngai dai hpe gara hku lu galaw ai kun? Ngai gaw sanit ning sha jawng lu lung tim, nye a sara ni gaw English ga sha ayan tsun ma ai. Tagalog ga hku Chyum Laika hte seng ai laili laika ni nau n nga ai majaw, English ga hku shapraw da ai laili laika law law hpe mung ngai hkaja ai. Dai gaw English ga hpe atsawm chye na shangun nna, mungga ni hpe ga gale tsun dan na matu karum ya wa ai.
Sasana magam gun ai ni gaw 1950, New York, U.S.A. hta galaw na Theocracy Rawt Jat Lam Zuphpawng Kaba sa lung na re nga nna Hpunau Stewart gaw buga hpung hpe tsun ai. Dai majaw, ginjaw garan rung gaw ningshawng langai lahkawng daram, Behtela hta sa karum ya na matu ra nga ai. Ngai gaw saw shaga hkrum ai kaw nna langai re. Behtela hta magam gun na matu, arai ni hpe bai kau da wa ai.
1950, June 19 hta Behtela de du ai. Behtela gaw grai kaba ai nta dingsa rai nna kaba la ai hpun ni shinggrup nga ai. Lamu ga gaw 2.5 eka kaba ai. Shabrang shi lahkawng daram gaw dai kaw magam gun nga ma ai. Jahpawt jau jau hta ngai gaw shat gawk hta karum ai. Hkying 9 daram kaw nna, rai hkrut dap hta karum ya ai. Shana maga hta mung, dai hte maren bai galaw ai. Sasana magam gun ai ni zuphpawng kaba lung ngut nna bai wa tim pyi, ngai hpe Behtela hta matut naw nga shangun ai. Hpunau ni galaw shangun ai yawng hpe ngai galaw ai. Shagun na magazin ni hpe baw ya ai, shaning mi na matu gumhpraw jaw nna htet ai ni hpe shagun ya ai. Manam tau hku nna mung galaw ai.
Gilead Jawng Lung Na Matu Hpilipai Kaw Nna Pru Sa
1952 hta, Hpilipai kaw nna ngai hte kaga hpunau 6 gaw 20 lang na Gilead jawng lung na matu saw shaga hkrum ai. Ngai grai kabu ai. Amerikan hta nga ai shaloi anhte mu ai, hkrum ai mahkrum madup law law gaw nnan ni hkrai rai nga ai. Nye a kahtawng hte gaw grai shai nga ai.
Ga shadawn, anhte kalang mi mung n mu ga ai hkingrai ni hte nta arung arai ni hpe gara hku lang ra na lam hpe sharin la ra ai. Lamu marang masa mung grai shai ai. Lani mi na jahpawt hta, ngai rawt wa nna shinggan de yu dat yang, yawng gaw hpraw taw nga ai. Hkyen hpe shawng nnan lang mu ga ai re. Grai tsawm la ai raitim, grai katsi wa ai hpe ngai sadi hkrup dat ai. Grai katsi ai!
Gilead jawng a sharin achyin ya ai lam ni hpe ngai grai ra sharawng ai majaw, dai zawn galai shai ai lam ni gaw ngai na matu hpa n rai mat ai. Sara ni gaw, atsawm chye sharin ya ai ni rai nna, anhte hpe gara hku hkaja na hte gara hku sawk sagawn na lam hpe madun dan ai. Gilead jawng kaw nna sharin achyin ya ai lam gaw, Yehowa hte kaja ai hku hkau lam nga hkra ngai hpe teng sha karum ya wa ai.
Jawng yu ai hpang, New York hta nga ai Bronx kaw laksan ningshawng hku nna chyahkring mi magam gun na matu ngai lit lu wa ai. Dai majaw 1953, July hta Bronx kaw galaw ai Mungkan Nnan Uhpung Uhpawng Zuphpawng Kaba hpe lu lung ai. Dai zuphpawng ngut ai hpang, Hpilipai de bai wa na matu lit lu wa ai.
Nga Pyaw Ai Mare Kaw Nna Pru Sa
Behtela kaw nna hpunau ni gaw hpung kawan magam gun na matu ngai hpe lit jaw ai. Dai gaw Yehowa a masha ni hpe karum na matu, tsan ai mare, kahtawng ni de bu hkawm sa wa ai Yesu hpe kasi la na matu grau nna ahkaw ahkang lu shangun ai. (1 Petru 2:21) Ngai kawan na shara gaw Hpilipai hta, kaba dik htum zunlawng re ai Luzon kaang na grai kaba ai shara ting re. Dai hta Bulacan, Nueva Ecija, Tarlac, hte Zambales ginwang ni lawm ai. Mare nkau mi hpe sa kawan ai shaloi lung rawk lung hkrung bum ni hpe lai ra ai. Dai shara hta bus mawdaw hte wanleng ni n nga ai. Dai majaw, mawdaw la ni hpe shanhte htaw wa htaw sa galaw ai hpun ni a ntsa ngai dung yang mai na kun? nga nna san ai. Dai hku jawn na matu shanhte ngai hpe law law lang ahkang jaw ai. Raitim, dai hku bu hkawm na matu gaw n loi ai.
Nawku hpung law malawng gaw kaji nna nnan sha naw re. Dai majaw, zuphpawng ni hpe sa woi awn ya nna hkaw tsun bungli grau kaja hkra ngai sa karum ya ai hpe hpunau ni grai chyeju dum ma ai.
Dai hpang, Bicol ginra buga ting hpe sa kawan na matu lit ap hkrum ai. Dai ginra na shara law law hta, san san rai taw ai hpung ni nga ai. Lai wa sai aten hta Sakse Hkam ni kalang mung n du ga ai dai shara ni hta laksan ningshawng ni sa hkaw tsun nga ma ai. Nta langai mi hta, nhkun ntsa kaw hpun tawng lahkawng sha mara da ai namdum nga ai. Ngai hpun tawng ntsa tsap dat ai shaloi, hpun tawng gaw nhkun de hkrat mat nna ngai mung hkrat mat ai. Ngai grai na hkra san seng kau ra ai.
Ngai hpung kawan bungli hta magam gun nga ai shaloi, ngai hte arau ningshawng galaw hpang wa ai Nora na lam myit hkrup ai. Dai aten hta, shi gaw Dumaguete mare hta laksan ningshawng rai nna, ngai shi kaw sa chyai ai. Dai hpang, anhte shada da laika ka hkat ai. 1956 hta anhte hkungran ai. Hkungran ngut nna shawng nnan bat hta Rapu Rapu zunlawng kaw nga ai nawku hpung langai de sa chyai ai. An gaw bum ni lung nna, grai tsan ai shara ni de lam hkawm sa ai. Raitim, an gaw arau lu nga nna, grai tsan ai shara hta nga ai hpunau nauna ni hpe karum ya lu ai majaw grai pyaw ai.
Behtela Hta Magam Gun Na Matu Kalang Bai Saw Shaga Hkrum
Hpung kawan bungli hpe mali ning daram gun hpai ngut ai hpang, hpunau ni gaw gin jaw garan rung kaw magam gun na matu an hpe saw shaga ai. 1960 January shata hta dai kaw bungli galaw hpang ai. Shaning grai law hkra Behtela hta nga ai laman, Yehowa a uhpung hta lit kaba ni nga ai hpunau ni hte arau bungli galaw ai kaw nna grai sharin la lu wa ai. Nora gaw Behtela hta bungli amyu myu galaw lu ai majaw pyaw nga ai.
Hpilipai hta, Yehowa hpe nawku dawjau wa ai masha ni grau nna law htam wa ai hpe mu lu ai gaw, shaman chyeju langai rai nga ai. Ngai shabrang aten Behtela de nnan du ai shaloi, mungdan ting hta hkaw tsun masha gaw 10,000 daram sha nga ai. Ya gaw, Hpilipai hta hkaw tsun masha 200,000 jan rai sai. Hkaw tsun bungli hpe madi shadaw ya na matu, tsa lam hku law ai hpunau nauna ni gaw Behtela hta magam gun nga ai.
Aten ni na wa sai hte maren, Behtela hta bungli galaw na matu grau dam lada ai shara ra wa ai. Ginjaw garan rung kaba gawgap mai na shara hpe tam na matu, Uphkang Hpung gaw anhte hpe tsun wa ai. Laili laika dip shapyaw ai hta woi awn ai hpunau hte ngai gaw, ginjaw garan rung makau hta nga ai htingbu nta langai hpang langai sa nna, shanhte a lamu ga hpe dut mayu yang dut ya na matu sa san ai. Raitim kadai mung n kam dut ya ai. Marai langai, anhte hpe ndai hku pyi tsun ai: “Miwa amyu ni gaw n dut ai. Mari sha mari ai.”
Raitim, lani mi hta n myit mada da ai lam byin wa ai. Anhte a htingbu langai gaw United States de htawt mat na re majaw, shi a lamu ga hpe anhte mari mayu ai kun? nga nna san ai. Dai hpang, kaga htingbu langai mung shi a nta wang hpe dut kau na matu dawdan nna, shi a htingbu ni hpe mung dai zawn galaw na matu shadut wa ai. “Miwa amyu ni gaw n dut ai” ngu tsun ai wa kaw nna pyi, lamu ga mari lu wa ai. Aten chyahkring mi laman hta sha, ginjaw garan rung a wang gaw htam masum grau gaba wa ai. Yehowa gaw dai zawn byin na hpe ra sharawng ai ngu nna, ngai gaja wa kam ai.
1950 hta, Behtela kaw magam gun ai ni hta ngai gaw kaji htum re. Ya gaw, nye madu jan hte ngai gaw asak kaba htum rai mat sai. Yesu hpang hkan nna, shi ngai hpe gara de mi sa na matu lam matsun tim, ngai myit n pyaw ai lam n nga wa ai. Nu yan wa gaw ngai hpe nta kaw nna shapraw kau tim, Yehowa gaw shi hpe tsawra ai masha ni hte hpawng de da ai dinghku kaba ngai hpe bai jaw ai. Anhte a lit gaw hpa mi raitim, anhte ra rawng ai hpa hpe mung Yehowa jaw na re ngu ngai gaja wa kam ai. Nora hte ngai gaw, tsawra myit hte Yehowa lajang ya ai lam yawng a matu grai chyeju dum ai. Yehowa hpe chyam yu na matu kaga ni hpe mung an n-gun jaw ai.—Malahki 3:10.
Kalang mi hta, Yesu gaw Lewi Mahte ngu ai hkansi hta ai wa hpe shi hpang kan na matu saw shaga wa ai. Mahte hpa galaw wa ai kun? “Arai yawng mayawng kau da nhtawm, rawt nna shi kaw hkan nang nga ai.” (Luka 5:27, 28) Ngai mung arai ni hpe kau da nna, Yesu hpang hkan na matu ahkaw ahkang lu wa ai. Kaga ni hpe mung dai hku galaw nna shaman chyeju law law lu la na matu ngai n-gun jaw ai.


c: text/html

text:
Mung kan mung dan shara shagu hta chyam bra nga ai wun pawng sha ni yawng a matu yaw shada nna shiga shapoi nga ga ai rai tim, RVA Jinghpaw nsen shapoi dap a shiga madat ai ni madung gaw jinghpaw mung daw hta shanu nga ai wun pawng sha ni rai nga ma ai. Thai, Mi wa gum san mung dan, India, Malaysia, Singapore, Canada, America the Germany mung dan ni hkan lam amyu myu a majaw du nga ai wun pawng sha ni mung RVA Jinghpaw nsen shapoi dap a lamang ni hpe Internet lam yan hku nna madat hkap la lu nga ma ai.
Dai ni Myanmar mung dan hta galai shai wa nga ai shing gyim matut mahkai lam ni hta hkan nna RVA Jinghpaw nsen shapoi dat hku nna prat dep ai masa the nsen shapoi lu na matu lajang shakut nga ga ai. Tinang a buga hta nga ai wun pawng sha ni hta ra nga ai lam ni hpe ta tup garum ya lu na lamang ni hpe gyin shapraw shapoi ya lu na matu mung shi ga madat ai ni the ding run hkrum bawng ban ai lam ni the sawk sagawn ai lam ni hpe galaw nga ga ai. Hkam ja lam, hkai lu hkai sha rem lu rem sha the seng ai lamang ni galaw ai hta mung wun pawng sha ni hpe kaja wa garum madi shadaw ya lu ai lamang ni byin tai hkra shakut lajang nga ga ai.

robotstxt: allowed

filter: keep


text:
-
Wunpawng Mungdan Shanglawt Hpung (KIO) Ningbaw Ni Democracy Mungkan De Lam Tam Matut Mahkai Shakut Wa Sai.
1965 ning shaning, nnan daw de No. 2 Brigade Headquarters kaw nna, India Mundan de, Hkamung Bum, Chyau Kang Hkyet lam hku nna Du Kaba Nchyaw Tang, Englik Prat, No. 2 Mungkan Majan, hpyendu usa, India ga e hpyen training sharin la yu sai wa hpe woi ningbaw shangn nna India Mungdan, Democracy mungdan kaba […]
-
Wunpawng sha ni a Shawng daw na prat.
Wunpawng sha ni a Shawng daw na prat. Wunpawng mung gaw Maigan laika ka sara ni a mu mada ai hku nga yang lai wa sai 300 daram hta sha jinghpaw mung de du shang wa ai hpe mu ma ai. Raitimung, buhtawt hkrat mat wa ai ngu ai ( Migration ) gaw kalang lata […]
-
Wunpawng Amyu Sha ni a Amyu Sha Mung Masa Labau Kadun (Daw 6)
DAW-VI WUNPAWNG AMYU SHA NI LAK NAK LANG NNA RAWT MALAN WA AI LAM. Wunpawng Amyu sha ni laknak lang rawt malan wa ai lam hpe Num daw kaga ga garan nna tsun shaleng ra ai hku re. NUMDAW-I Du Wa Lahpai Naw Seng hte Hpung ni lak nak lang rawt gasu wa ai lam […]
-
Wunpawng Amyu Sha ni a Amyu Sha Mung Masa Labau Kadun (Daw 5)
DAW – V SHANGLAWT LU AI HPANG NA MUNGDAN UPHKANG SA WA AI LAM. British Asuya lata na shanglawt lu ai hte rau, Myen Mung a CONSTITUTION hte maren, DEMOKRESI masa hte Mungdan Uphkang ma ai. Myen Mung masa hpung law law nga ai hta na AFPFL ni ra lata poi dang nna Asuya lung […]
-
Wunpawng Amyu Sha ni a Amyu Sha Mung Masa Labau Kadun (Daw 4)
DAW – 4 BRITISH MUNG MADEN WA A LATA NA SHANGLAWT HPYI, SHANGLAWT LU AI LAM. 1945 ning August shata (15) ya shani Japan ni laknak jahkrat ai hpang, British ni gaw, Kala mung, Simla Mare e shanhte ka jahkrat la ai MAI SAU HPRAW MASING ngu ai SIMLA MASING (Shayan No. 7 du […]
-
Wunpawng Amyu Sha ni a Amyu Sha Mung Masa Labau Kadun (Daw 3)
DAW 3 NO.2 MUNGKAN MAJAN HTE HPETSIT ( FASCIST ) JAPAN SHANG SHANEN AI PRAT. ( 19421- 45 ). 1939 ning September shata e Germany Asuya, Poland mung hpe htim gasat hpang dat ai shani kaw nna, N0. 2 Mungkan majan byin hpang wa sai. Ninghtoi : 7-12 ? 1941 ya shani Japan Hpyen nbungli […]
-
Wunpawng Amyu Sha ni a Amyu Sha Mung Masa Labau Kadun (Daw 1-2)
DAW- 2, BRITISH MUNG MADEN HPYEN NI WUNPAWNG MUNGDAN DE SHANG MADEN BANG WA AI LAM. Lai wa sai prat ni hta anhte Wunpawng Amyu Sha ni gaw, gara maigan amyu, maigan asuya wa a uphkang ai npu e mung ntaw yu, n- nga yu ai. Tinang mungdan, tinang amyu sha Uhpawng hpe madu a […]
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
By: Kachin politics Watch and Research Network
1961 ning kaw Newin gumsan magam hpe gashun kau ngut ai hpang, Myen mung gaw hpyen up hkang arawn alai hpe jai lang wa ai gaw daini du hkra rai nga ai. Rai sai, Myen ningbaw Newin wa gaw U Nu hte jahkrup nna myen mung a duru magam ahna hpe gashun nna mungdan hpe up hkang hpang wa nu ai gaw dai ni du hkra hpyen gumshem magam hpe shagrin nna up hkang wa nu ai.
U nu hte Newin gaw shan shada jahkrup hkat nna Myen mung hpe gara hku jawm amya sha na lam hte seng ai maw lanyet hpe jawm jahkrup hkra rai nna ladat shaw hpang wa manu ai. Ndai zawn maw lanyet hpang wa ai shaloi mabyin gaw hpa ta nga yang, Myen mung kaw Myen myu ni up hkang ra ai, Myen myu ni naw ku nga ai Buda nawku htung lai hpe nawku ra na ngu ai ntsin hpe Myen mung ting nga ai myu baw sang yawng hpang de ru jaw bun dat manu ai. Ndai zawn ru jaw bun da tai lam hta Myen mung hpe Myen ni sha ningbaw ningla galaw nna up hkang ra ai ngu ai myit jasat hpe mung Myen myu sha ni a hkum kata de Tsihtu samyit hte htu abraw bang da ya manu ai. Ndai lam hte seng nna nkam ai ni gadai rai tim, dai ni du hkra Myen hpe up hkang sha nga ai ni a shingteng amying hpe san yu mu, “ Ngai gaw myen re” ngu nna ntsun ai nga yang ndai laika ka ai wa gaw manya she rai na sai.
U Nu hte Newin a maw lanyet hta hpa naw nga ai kun? Myen amyu ni up hkang ai masa hpe ninghkap ai gara rawt malan hpe mung tara nshang ai wuhpung wuhpawng nga nna Myen mung ting ndau shabra lai wa masai. Dai majaw Wunpawng Shang Lawt hpung hpe mung Masha shan sha ai rawt malan hpung ngu nna Myen mung ting masu ndau wa lai masai, dai majaw Myo mare nga ai mungchying mung shawa masha ni a myit kata hta Rawt malan hpyen hpung ni hpe gaw masha shan sha ai ni, hkrit ra ai tsadan ni ngu nna myit la hkra ladat amyu myu shaw nna hkum pat ai lam ni galaw wa masai. Bai nna grau sawng ai gaw Myen mung a teng man ai labau ni hpe ashep ashin, amyau amya, dumbru dumra, azat ashin nna, Myen mung a nteng nman ai labau hpe mung cying mung shawa masha ni hpe adip arip rai nna nhkap la yang sat shamyit kau na daram masu nna sharin wa masai.
Dai majaw, dai aten hta mung masa nkung kyang ai myu sha baw sang ni gaw U Nu yan Newin a masu magaw ai maw lanyet hpe kam nna Myen ni a tsun masu ai gaw hpe kam shut nna, tinang myu nyet ai masa madang kaw du hkra pyi ganoi du hkra, tinang myu hpe nyet ai kaw ganoi noi du hkra ndai zawn re labau jahten hpe kam lai wa saga ai. Dai zawn labau jahten hpe kam shut kau ai anhte myu ni bran wa ai gaw shaning hti ga nga jang nau nna shi nga ai. Dai majaw, daini anhte myu ni chye na ra ai gaw, nang na hkum nan labau teng ai hpe sawk hkaja yu sai kun? Hpa majaw anhte myu ni rawt malawn galaw ra nga ai hpe teng teng gaw chye sai kun? Nang tinang a myu sha a matu hpabaw lit hpe la ra nga ai kun? Myu hpe tsaw ai ngu n-gup a-ga hte sha tsun nmai ai, tengman ai labau hpe chye ra ai. U Nu hte Newin hpe sha shadu nga mung n-ngut ai, dai hta grau ai labau jahten ni hpe hka ja shut nna anhte myu hpe tinang hkum nan nyet nga ga ai kun ngu ai hpe sawn dum let sak hkrung hkawm sa ra na ga ai.
Dai majaw tinang chyoi nshang dum nna, gabrawng ai myu ni ntai ga, teng man ai labau hpe sawk sagawn ga, tinang myu hpe manu shadan hkungga tsawra ga. Ndai lam ni yawng hpe tinang hkumting dek manu shadan hkungga tsawra makawp maga ai masha law wa ai shani, tinang myu sha lawt lam, tinang mungdan lawt lam gaw ndai zawn re myit marai hte maka kumla kaw hkannang wa na re. Dai majaw tinang myu hpe teng sha tsawra yang tinang myu sha a labau hpe atsawm sawk sagawn ga, tinang htunghking hpe manu shadan hkungga nga ga, tinang myu laika hpe manu shadan nga ga, shaloi mungdan lawt lam, myu sha lawt lam ni yawng gaw ndai zawn re myit jasat hta hkan nna byin tai wa lu na re.
Ne Win hte U Nu yen lang ai zai ladat hpe daini na Myen ningbaw ningla ni mung hpaji ladat hpe jai lang nna, Maw lanyet amyu myu hku manawt dingsat nga ma ai oi.
Tinang myu sha ni a malai ningbaw ningla tai nga ai ni hpe mung hkungga manu shadan chye ai myu sha ni tai ra na ga ai law, shaloi she anhte myu ni a ningbaw ningla ni hpe Mungkan kaw na mung manu shadan hkungga wa na re ngu kam let, Myu sha ni yawng hpang de hkungga let ndai laika ngau gadun hte shagram dat ai law. Shut mat ai lam nga yang mung shada hpaji jaw hkat na hpe hkap la dingda nga na ga ai ngu shakram dat ga ai law.
By: Kachin Politics Watch an Research Network
Read more »


text:
Tuesday, January 3, 2012
MAJAN MAI SHANGUT AI LAM
Do you like this story?
Dai gaw anhte buga hta majan byin tim, n dai kaw nga ai Miwa, Gala ni, Myen shawa ni jamjau n hkrum lawm ai majaw rai nga ai. Kam mara byin taw nga ai re. Myitkyina kaw bawm kade kapaw tim Miwa, Gala, Myen n si ai, Jinghpaw ni she si ai. Jinghpaw ni hpe she rim la let a dup zingri, htawngbang ai. Dai majaw Miwa, Gala ma ni gaw majan byin ai hpe pyi gaw n chye ma ai. Dai majan ni gaw hpa tsun chyai na daram pyi n re nga she tsun ma ai.
Dai majaw n dai majan hpe shazim mayu ai, shangut mayu ai nga yang gaw, Myitkyina kaw nga lawm taw nga ai Miwa, Gala ni Myen ni mung machyi lawm hkra gaw ladat shaw ra na re. Dai ni law law nga ai de kapaw bun ra ai. Dai ni nga ai de laknak kaba ni gap sharu bang ra na re. Shaloi she kaga amyu ni mung Jinghpaw amyu ni hte maren hkrit maja let chyu nga ra wa na re. Hpang jahtum Miwa, Gala maigan law law Myitkyina kaw na hprawng pru mat wa ma na re.
Ngut jang Jinghpaw mung de lung wa ai wanleng baw masum, mali dang hpe kapaw dan jang wanleng ni mung lung wa sa na n re. Shaloi hpyen ni mung kam ai daram lu lung wa sa na n re. Grau nna gaw wanleng n lung wa jang myen hpyen dap ni malu masha n lu wa sa na, dai shaloi gaw kashun kashe rai wa ra sa na re. Dai zawn rai Miwa, Gala ni hte myen hpyen ni shada achya hkat let, shanhte a lapran hta mung Jinghpaw ni hte byin ai zawn re manghkang ni byin wa na re. Dai zawn re mayak law law hpe Miwa, Gala ni hkrum lawm jang she, majan ngu ai hpe shanhte mung hkrit mat na. Dehpang she Miwa, Gala mung na asuya ni hpe majan jahkring lawm hkra hpyi shawn ai ni mung nga wa na re.
Dai majaw Myitkyina kaw na Miwa, Gala ni sha nga pyaw nga dingsa gaw majan mai ngut ai hpan n re. Hpa majaw nga yang myen wa a majan wan grung hkra layit yit ya taw nga ai gaw Miwa asuya re. Miwa asuya dai zawn rai hkra gaw Myitkyina kaw nga ai Miwa ni hte lauban zawn zawn nga hkawm ai Miwa kin-yu ni maw lanyet ai majaw re. Myen mung kata na Miwa ni si lawm, daw hten lawm ai hpe mu wa jang gaw Myen hpe ya jang majan jahkring kau na matu Miwa asuya ni tsun na mara ai.
Ya na zawn sha matut sa wa yang gaw Shanglawt dap mung myen hte hpa n shai ai. Miwa, Gala ni nga mai na matu woi shakut lawm taw nga ai hpyen hpung she tai mat wa na re. Hpa majaw nga yang, Jinghpaw myu sha ni yawng gaw masha jahpan hte sut masa lam hta lani hte lani kaji mat wa sai. Jinghpaw amyu sha ni hpe shani shagu daram rim majaw ai lam ni, shara mi kaw n rai jang shara mi kaw nga taw nga ai. Dai zawn re ai shiga ni n bra hkra mung hkawm sa hkawm wa n mai hkra shayak sha taw nga ai. Na na gasat hkat taw nga yang gaw mungdan lu ai shani Jinghpaw amyu sha ni gaw mungdan langai hku nna nga sa wa na daram nga yang she nga sa na.
Dai majaw lang mi naw tsun na, Jinghpaw amyu sha ni hking lam, mun lam si htum mat wa yang pyi gaw majan dai hkring na n re, raitim Miwa, Gala hpawng de kapaw bang ai rai yang, Miwa ni latsa n si shi yang majan n dai kalang lata shangut ra mat wa na re.
Shanglawt hpyen dap hpe Karai Kasang a ding tawk bausin makawp maga lam woi let hpyen ni yawng mayawng hpe dang manga lu u ga. Jinghpaw Wunpawng mungdan hpe atsawm sha lu woi awn gawde lu mu ga.
Labels: Laika Ngau
25 comments:
- myu tsaw mung tsaw said...
-
myen sa wa hpyen n gun hpa majaw jing hpaw mung de grau grau htu lu wa ai lam hpe myit yu ga..dai ni myen mung state shagu hta nga ai rawt malan hpung ni sinat pala langai mung n shale ai.myen hpyen sa wa a target gaw UNFC a ning baw rai nga ai jing hpaw hpe sha myit lu yang laga amyu baw sang rawt malan hpung ni zim mat na re hpe chye nga ai.hpa majaw nga yang myen mung kaw na rawt malan hpung n gun ja dit gaw WA hte jing hpaw re.laga amyu baw sang rawt malan hpung ni hpe gaw nga nga ai zawn pi n sawn ya ai.ya dai ni myen hpyen sa wa hpe UNFC hku n na n gup ga hte sha mung masa jahta na lam tsun taw ai gaw U LOI na hta ting se dum bang ya nga ai hte bung nga ai.ta tut galaw sa wa ai lam n nga ai.myen hpyen sa wa hpe shamyit na matu gaw UNFC rawt malan hpung yawng aten langai hte myen mung ting majan baw dat ra ai.hpa majaw n gup ga hte sha tsun taw nga ma ta?hpa majaw n gap ma ta?myit yu hpa she re.
- December 7, 2011 4:22 PM
- Anonymous said...
-
grau la wan ai lam gaw myu ka ta gaw ma sha myu sum hpa nga ai sha ra gaw she ah yai dan ra na re dai sha loi she wp mung dan gaw jam jau taw ai n ru n ra byin taw ai mung kan hta dan dawng wa na re jp 1 sha hkam sha taw jang ga dai n chye ya ai miwa, ga la law law nga ai sh ara de ah yai hkawm ra sia dai sha loi she la wan dik ai ma htai lu la na re
- December 7, 2011 6:10 PM
- myu tsaw mung tsaw said...
-
jing hpaw mung dan hpe lawan ai hku gap di la ra ai.dai hku n rai yang a ten galu wa ai hte an hte W.P myu sha ni grai machyi hkrum wa na re.UNFC kaw lawm ai hpu nau amyu baw sang rawt malan hpung ni a myu sha ni gaw n machyi ai.jing hpaw hte myen hpyen sa wa majan kaba byin nga ai ten kadai amyu rawt malan hpung ni gap garum nga a ta?yawng zim nga ai lam gaw myit yu hpa re...wan hkru ai kaw garum je la na gaw n myit,yu let marawn taw ai hte bung nga ai.
- December 7, 2011 6:26 PM
- Anonymous said...
-
Majan sim ai hpang banau myen ni a masu hkalem ai lam ni matut hkrum sha na hpe myit yu jang, majan nsim u ga ngu na zawn nga nngai oi!
- December 7, 2011 6:34 PM
- myu tsaw said...
-
Jaw dik ai law Miwa kaga ni gaw myen kaw lu shalau sha na matu annau ni kade si si hpa zawn nawn ai nre,myen e lu galaw sha na rai yang myen a
dangkang mata u nga tim mata na sha re,myen e kai chyan galaw ya nga ai gaw miwa hte kala ni sha re majaw dai ni hpe kaja sha shatsang jahtaw kau ra ai,myen ni nmai hkawn du ai kaw dai ni shi la shahtawn ya ai ja gumhpraw garum ya nga ai re,
dai ni hpe achyaw nan achyaw ra ai,myen ni n'gun lu nga ai gaw dai ni majaw re.
- December 7, 2011 8:23 PM
- Anonymous said...
-
Anhte Jinghpaw wunpawng sha ni yawng JAMJAU HKRUM AI ten hta KARAI KASANG hpe tut e manoi nga ai zawn simsam ai ten pyaw ai ten hta mung KARAI A mung ga hta manoi nga ga JAMJAU Ten na zawn KARAI hpe sha manoi nga ga KYU HPYI nga ga ,KARAI KASANG hpe sha , shakawn nga ga, SATAN MYEN ni masu hkalem ai lam nlu galaw na re,SATAN MYEN hpe HPAN da ai KARAI A MUNG GA hte TUT e hkawm sa wa ga law
MADU YESU SI AI KAW NNA HKRUNG RAWT WA AI SHANI KAW NNA gaw SATAN wa gaw hpa NGUN nrawng mat sai hpe myit dum nga ga, Rai tim anhte a myit masin hta ayan YESU hpe hkap la tawn ga KARAI a MUNG GA gaw YESU rai nga ai hpe n malap ga JINGHPAW WUNPAWNG sha ni yawng hpe KARAI KASANG tut e bau sin makawp maga lu nga u ga KARAI A MUNG GA hte rau rai nga ga,MYIT HKRUM NGA GA  SHADA TSAW RA NGA GA MA TSAN DUM HKAT NGA GA K I A / K I O ni yawng hpe tsaw ra ai,KAM DIK AI
kcfchannel
- December 7, 2011 8:32 PM
- Anonymous said...
-
Ndai gaw Wunpawng sha ni myit nhkrum ai lam a mahtai re. Hpang lam 2000 ning daram hkan na htung hking masa lam de bai nhtang yu dat yu ga. Wunpawng annau ni shada da laika a majaw mung, Uphkang Ninghpaw kashun ai a majaw mung Htung hking a majaw mung nhkrum nra rai lai wa saga ai. Dai hkan Ja Ja nga rawt malan ai Zai Wa ni ya dai ni gara de du mat wa sai kun. Wunpawng mung dan a matu rawt tsap nga ai kun? Zahkung Ting Ying mung Myen ni a mayam she tai kam ai hpa majaw nga yang shi a ka ni tau ba business sha myit ai le. Myitkyina na Miwa ni hpe kadai shalai bang ai shadu ai law. Dai ka ni ya kaba wa nan re. Dai ni dai Miwa ni hpe kadai hpa tsun gwi ai law. Dai majaw Anhte Myu sha ni rawt jat kalu kaba ngwi pyaw lu na matu nga yang Wunpawng sha ni yawng shawng myit hkrum ra ai.
Wunpawng Myu Tsaw Brang
- December 7, 2011 9:22 PM
- awng mai said...
-
wp myu sha ni hpang de ngai na nin mu 1 mi tsun dan mayu ai.ya na myen sawa gaw simsa ai hkru nna aga hte lam 1 mi hkau sha jahta taw yang gaw nmai ai.dai lam ni hpe gaw yawng chye da sai hte maren rai nga ai.ndai hta ya myen mun hta byin taw ai mun masa lam ni hpe yu dat ga nga jang an hte jinghpaw myusha ni sha majan a jaw e' sum machyie taw nga ai.lai wa sai a ten ni hta laga myu baw sum hpa ya UNFC kaw lawm taw ai myu ni gaw myen sawa ndai hte gap hkart nna e.ya laja lana jinghpaw hte gap taw nga ai ten ni hta gaw yawng zim taw nga ma sai le taw! ya na zawng sha jinghpaw ni hkai gap taw na malai gaga myu baw ni rai nga ai bum nga masha si nat lang hpung ni hpe UNFC hkru mi rai rai . laga lam ni hkru nna mi rai tim yawng jawm di n'na ndai myen sawa hpe jawm gap na hkru bawng ban la lu jang gaw sim sa ai lam jahta wa na lam ni hta e lawan wa na re ngu di na mu mada ai.ndai lam ni hpe mu yawng myit yu di nna jawm e' shakut sa wa ra na re ngu nna ngai mu mada ai lam myu tsaw mun tsaw hpu nau ni hpang e lajin dat ai law,................jesusloveyou.2011@gmail.com (usa).
- December 7, 2011 9:25 PM
- awng mai said...
-
wp myu sha ni hpang de ngai na nin mu 1 mi tsun dan mayu ai.ya na myen sawa gaw simsa ai hkru nna aga hte lam 1 mi hkau sha jahta taw yang gaw nmai ai.dai lam ni hpe gaw yawng chye da sai hte maren rai nga ai.ndai hta ya myen mun hta byin taw ai mun masa lam ni hpe yu dat ga nga jang an hte jinghpaw myusha ni sha majan a jaw e' sum machyie taw nga ai.lai wa sai a ten ni hta laga myu baw sum hpa ya UNFC kaw lawm taw ai myu ni gaw myen sawa ndai hte gap hkart nna e.ya laja lana jinghpaw hte gap taw nga ai ten ni hta gaw yawng zim taw nga ma sai le taw! ya na zawng sha jinghpaw ni hkai gap taw na malai gaga myu baw ni rai nga ai bum nga masha si nat lang hpung ni hpe UNFC hkru mi rai rai . laga lam ni hkru nna mi rai tim yawng jawm di n'na ndai myen sawa hpe jawm gap na hkru bawng ban la lu jang gaw sim sa ai lam jahta wa na lam ni hta e lawan wa na re ngu di na mu mada ai.ndai lam ni hpe mu yawng myit yu di nna jawm e' shakut sa wa ra na re ngu nna ngai mu mada ai lam myu tsaw mun tsaw hpu nau ni hpang e lajin dat ai law,................jesusloveyou.2011@gmail.com (usa).
- December 7, 2011 9:30 PM
- Anonymous said...
-
Um..Jinghpaw mung kaw nga taw nga ai myiwa/Pan-cha hte Hindu gala ni hpe loi shayak dat ra ai nga hpe grai teng ai ngu mu ai.dai shaloi she mungkan na ni grau na mu chye wa na re.sumtsan hkan na gap dat ai hku kalaw ra ai.Mungkan majan pyi naw gaw myu kata de mung gap bang ma ai,anhte K.I.A ni gaw hpa majaw nmai gap n a rai? Human right kun? or what? camera n-nga ai shara kaw human right mungkan hta nau nlang ma ai.
- December 7, 2011 10:17 PM
- Anonymous said...
-
Gawng ngu naw,ai ni hpe
hkum a gam nga mu ,myo de mung ,a mya dat ya ra sai,myen a n gun gaw dai ma sha ni rai nga ai ,wan leng bawmung ga paw ya ai hte myo hkan mung ,ga paw ya ra na re ,dai sha loi she myen hpe dang na re
- December 7, 2011 11:34 PM
- myu tsaw said...
-
WAnleng baw lam hte lung wa ai sang hpaw yawng hpe gap nan gap kau ra ai shaloi she hpyen n'gun
malu masha dan di kau ra sai,sang hpaw hpe Kata lawu hkan ten la nna matut manoi gap shalup kau ra ra ai,shaloi she myen hpe dang na re,agam nga nmai sai.
- December 8, 2011 2:42 AM
- Anonymous said...
-
la tha na stun wa ai ni mung grai hkak ai hku re,,,,ya yang mai gan hkan du nga ai ni mung myit grai ga hpra ai hte shi ga hpe hti n na grai myit n kut na hpe chye na nga ga ai ngu kam n ngai,YA YANG SHAWNG LAM NA ,MYO STAW SHA RE SHA GAN NI,GA RA HKU SHA KUT NGA AI ,GA RA HKU JAM JAU NGA AI,SHAWNG LAM KAW ,LU SHA GAW GA RA HKU,LU HKA GAW GA RA HKU,SA LAT PYI GA LOI N GA STUT,RAI,,,,,,,,,,MAI GAN DU RAM MA NI,GA RA HKU GA RUM LU NA NGU AI HPE MUNG YAWNG JAWM JA HTA GA,,,,,
- December 8, 2011 6:42 AM
- Jutgert said...
-
Kaja dik ai ningmu langai myi rai nga ai, KIA/O ni nau nna yang Mare kaba hkan shamu shamawt wa na re ngu hpe myit mada ai.
- December 8, 2011 7:52 AM
- Anonymous said...
-
majan ngu ai gaw uhpung lahkawng gasat hkrat ai lam re ndai hta anhte wunpawng shanglawt hte myen hpyen ni bin nga ai majan gaw mai gan hpyen hte nta madu ni bin ai gasat gala lam re, mungkan history hta nta madu ni hpyen sum mat wa ai myusha ni grai law ai,dai hte maren nta madu ni hpyen hpe dang kau ai mungdan myu sha ni law law nga ai hpe mulu ai ndai mungkan history an hte wunpawng myusha ni a stum sok shagawn yura nga ga ai, tingnang jaw ai majaw gasat lam hte masha amyu hpe dang sha mayu nna gasat ai lam hkrai sha rai nga ai, yana anhte hte myen ni gasat ai lam hta wunpawng myu sha ni jaw ai re, rai tim gasat hpang ai kaw nna gaw kadai wa jaw ai shut ai ngu ai hpe shaga chyai nga ai aten nrai sai gara uhpung gaw hpyen graw lu gasat ai ,grau bin ai hpyen ladat kadai wa grau chye ai ngu ai hta she mahtaichye na re, kadai wa jaw ai njaw ai ngu ai mahtai hpe langa ai majan nrai nga ai majaw lahta kahpu kanau ni tsun ai lai ni gaw an hte wunpawng shang lawt hpung ni lang nan lang ra ai ladat re, mungkan labau hta jaw ai njaw ai ngu ai gaw hpyendang ai uhpung wa she labau ka ai hpyen sum ai wa a labau gaw kaja tim , nkaja tim labau nnga ai, hpyen sum ai myu sha ni gaw prat hte prat yawn hken hkrum ai labau hta nga nga ai , jaw ai majan re ai majaw jaw ai ladat munglang ra ai kajaai ladat mung lang ra ai ,dai hte maren nkaja ai ladat mung lang ra nga ga ai
- December 8, 2011 8:57 AM
- Anonymous said...
-
Anhte gaw Karaikasang hpe chye ai ni re .. K.K hta kamhpa let K.K gaw anhte hpe teng sha lam woi nga ai ngu ai hpe anhte a dum nga ra ai .. dam la da ai hku na" yu ga" .." mu ga" .. dai myuwa , gala ni hpe shakyin na hpe gaw anhte n myit ga .. shara shagu , mungdan shagu hkan du taw nga ai myusha ni yawng nsim nsa kyuhpi taw nga ga ai hte maren K.K kawn garum la na hpe myit mada ai rai yang n gaja ai ladat ni hpe n mai lang na re ngu shadum mayu ai .. hkam sha hkrum taw nga ai tsimyam ni gaw tsun nma hkam sha n dang hkra rai wa ai shaloi anhte a "pru sa mat wa na lam gaw Karaikasang hre sha rai ra ai " ngu ai hpe a dum nga ga ngu .. Karaikasang gaw Wunpawng Myu shani yawng hte " Share shagan " ni hpe tut e bausin nga u ga ..
- December 8, 2011 1:45 PM
- Anonymous said...
-
Anhte K.K hta zen ra nga ga ai .. myen ni gaw mare kata shara shagu bawm ni hkam kapaw nna KIA / O ni hpe she mungkan hku nna , mung shawa ni hku nna " kasukabrawng hpung " " terroist group " ngu mu na hku grai n shawp ai hku shakut galaw taw ai ten hta anhte grai sadi na , gari myit yu na ka, tsun shaga ra na re ngu ..shanhte n gaja ai, n tara ai, nteng n man ai hku nna mungmasha ni hpe sat ,nat zingri nna anhte hpe she mara mu na hku maw taw nga ai hpe dum ga .. bai " terroist group " hku nna masat hkrum yang gaw mungkan ting gadai mung n ra n garum ma ai .. Anhte gaw / KIA , KIO ni gaw mung masha hpe tsawra nna tinang a a sak hpe apnawng let mare kahtawng ni hpe makawp maga ai , tara rapra nna ntara ai hpe ninghkap nhtang ka sat ai, dai ni hta grau nna Karaikasang hpe chye ai ni she re ngu .. K.K gaw an Nau ni hpe galoi mung ngaja ai lam na shaw la na lam woi nga u ga ..
- December 8, 2011 2:17 PM
- Anonymous said...
-
Yes..Good..........., "Majan Mai sha ngut ai lam"ka madun ai myit su wa hpe chyeju dum ai majan hpe gaw majan hte mahtai la ra ai karai kasang a aga madat mara lam chyum mungga hta law law rawng ai akyu hpyi ai kaw makam masham rawng nna magam bungli hta teng man ai majan rai ra ai dai majaw majan hpe gaw majan asan sha an hte chye ginhka ra ai.ndai majan gaw amyu sha majan re majaw mare kahtawng nga jinghpaw yawng shang lawm gasat ra ten rai sai,mare kaw nga ai wa mung lit la ga, sinat hpai ai wa a lit sha nrai sai .an hte yawng lit la sa ga law.
- December 8, 2011 2:33 PM
- zeroking said...
-
karai kasang gaw majan kasat ai karai kasang re shi la ta da ai myu hpe mayam pyat na sha lawt na ma tu a na zin li hpe la mu na ja hkrat ai wa re nan hte hpa baw hpe a gam taw nga a ta shing gin myit man hpe i ka rai pawt na hype n-hkrit nga myit dai hpren dap တုိင္း hkan ni shang gap ai lam n-nga ma dai sha wa la pran e ka paw ai ni hpe nan hte ngu na hpe hkam la na hku e nan hte n-ga sat tim an-hte hpe sat taw nga ai cha sam wa a-ga rum na hte chasam wa ajaw na ahkaw ahkang hpe n-la ai sha ten sha gu hta bawm n-sen hte sanat ma hku gaw an-hte a-awng pa dang pa hke n-tsen tai let n mai sha zim sai. pawng yawng#
- December 8, 2011 11:04 PM
- Anonymous said...
-
Anhte wunpawng myu sha ni hpe Karai Kasang nan lata la tawn ai amyu ni re, Anhte wunpawng myu sha ni gaw KaraiKasang hpe kalang mi akyu hpyi ap nawng da sai re majaw hpa mi nga tim "CHYUM LAIKA KAW RAWNG AI KARAIKASANG A CHYUM MUNGGA" HTE MAREN ANHTE galaw sa wa ra saga ai. dai majaw masha amyu ni hpe jamjau jaw jang Karai Kasang nra na re, Karai Kasang gaw "Na a hpyen wa hpe tsaw ra u" nga tsun da ai le. Masha hpe sat na, nat na, jamjau jaw ai lam ni gaw Karai Kasang hte nhtang shai mat wa na re ngu mu mada ai. Karai Kasang hpe akyu hpyi ap da sai kaw na gaw, K.K tsun ai akyu hpyi nna la nga ra ai. Dai shaloi she K.K bungli galaw wa na re. Akyu hpyi nna Karai Kasang nra ai bungli galaw jang anhte mahtang sum wa na re. KaraiKasang anhte hpe lata da sai re majaw, anhte hpe karai kasang garum ya na sha re, ya mung Karai Kasang bungli galaw taw nga ai re,MiWA,Gala ni gaw anhte ni hte Hpung nbung ai, kam sham ai lam nbung ai,dai majaw re, Karai Kasang gaw Kam Sham ai ni Myit Hkrum let akyu hpyi ai nsen hpe, hpyi ai hte yawng madat ya ai re, Ga hkaw 10 hpyi yang 10 hte yawng madat ya ai wa re. Anhte jinghpaw wunpawng myu sha ni gaw Karai Kasang a kasha majing ni re majaw "KARAI KASANG GAW KANING RE AI KARAI KASANG RE AI HPE" mungkan ting chye wa lu na matu hte mungkan ting hpe nhtoi jahtoi na matu Karai Kasang anhte hpe majan gasat shangun taw nga ai re. Lam shagun hte KaraiKasang a Mungga hte galaw sa wa yang Hpang jahtu AWNG PADANG DIP LA LU NA RE ngu kam ai. yawng a ntsa hta shaman chyeju lu u ga.
- December 9, 2011 12:20 AM
- Anonymous said...
-
Lam shagu hta Karai Kasang a Mungga hte maren galaw sa wa yang Hpang jahtum hta "AWNG PADANG AJET" lu la na re, dai hta n ga "TARA RAP RA AI" shanglawt mung lu wa na re,Karai Kasang hpe nkam ai zawn kam ai zawn galaw jang nmai na re. Karai Kasang gaw "Hkawhkam ni a Hkawhkam" kaba re majaw...
- December 9, 2011 12:29 AM
- Anonymous said...
-
DAI ,SHI GA SHA POI DAP ,( RFA ) ( BBC ) DAI KAW SHA POI NGA AI NI ,SHI GA SHA POI AI HPE MA DAT YU GA,,,,,,MYEN NI KA KYI MYI DANG YANG GRAI GA BA AI HKU SHA POI NA,,,,JING HPAW MUNG KAW YAK NGA AI LAM,MYEN NI ZING RI AI LAM HPE GAW A HPA A TANG SHA STUN YA NGA AI,,MYEN GAW MYEN RE,,YU MU,,,USA,HTE LON DAN KAW NGA AI NI LIT LA MU,,,SA NAT MA RI YANG LOI NA RE,,,RFA HTE BBC PYI N KAM MA DAT SAI,,,
- December 9, 2011 7:56 AM
- Anonymous said...
-
RE,,, DAI NI HPE SA GAP SAT KAU RA SAI,,DAI NI NGA AI SHA RA ,CHYE DA AI,,,,,,HKUM STANG,,SHAN GAP SA NAT HTE ,GAP MA KOI KAU NA RE DAI NI HPE,,,SHI GA LA MA DAT NGA MU
- December 9, 2011 8:00 AM
- Anonymous said...
-
MYEN NGA JANG YAWNG SAT,,,,
- December 9, 2011 8:17 AM
- Anonymous said...
-
MYEN NGA JANG YAWNG SAT
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
PRAT HTE MAGAM ZUPHPAWNG SHAMAN LAIKA BUK April 2016
Hkaw Tsun Ladat Ni
T-34 garan laika hte Ma Ni Hpe Sharin Achyin Ya U brochure garan na matu hkaw tsun ladat ni. Ndai ni hpe ga shadawn hku jailang nna na a hkaw tsun ladat hpe hkyen lajang u.
Karai A Mungga Kaw Na Sut Gan Ni
Tsawra Myit Lawm Ai Ga Hte Kaga Masha Ni hpe N-gun Jaw Nna Sha-ngang Shakang Ya U
Yoba a manang masum gaw shi hpe myit shalan ya na malai, tsawra myit n lawm ai ga ni, n teng n man ai ga ni tsun nna myit tsang lam grau jat hkra galaw wa ai. (Yoba 16-20)
Hkristan Prat Hkrun Lam
Tsun Shaga Hpang Loi Na Matu Hkrang Nnan
“Chyum Laika Hta Hpa Tsun Da Ai Kun?” ngu ai hkrang nnan hpe jailang nna Chyum Laika lam ni hpe shachyen ya
Karai A Mungga Kaw Na Sut Gan Ni
Shut Ai Hku Sawn Sumru Ai Hpe Yoba Ning Hkap Wa
Satan a masu tsun ai lam nkau hte anhte a ntsa nga ai Yehowa a hkam sha lam ni hpe shing daw yu u. (Yoba 21-27)
Karai A Mungga Kaw Na Sut Gan Ni
Yoba Gaw Ding Hpring Ai Lam Hta Kasi Madun Wa
Yoba gaw akyang lailen hte seng nna Yehowa masat da ai tara ni hpe hkan sa na matu hte Yehowa a tara rapra ai lam hpe kasi la na matu daw dan da. (Yoba 28-32)
Karai A Mungga Kaw Na Sut Gan Ni
Jet Ai Manang Gaw Shadaw Sha-ngang Ya Ai Hku Nna Sharin Shaga
Elihu shi manang Yoba hpe tsawra myit hte tsun shaga ai lam hpe kasi la u. (Yoba 33-37)
Hkaw Tsun Bungli Hta Jailang U
Ginwang Zuphpawng Saw Shaga Laika Campaign
Yehowa Sakse ni a ginwang zuphpawng saw shaga laika garan ai shaloi ndai lam ni hpe myit hta matsing da u. Saw shaga laika garan ai ladat hpe tatut galaw yu u.
Hkristan Prat Hkrun Lam
Ginwang Zuphpawng A Matu Sadi Jaw Ai Lam Ni
Ginwang zuphpawng hta kaga masha ni hpe gara hku tsawra myit madun mai ai lam myit yu u.


text:
时间:2017-11-14 16:12:45 来源:德宏团结报
Ndai go zuphpong sa lom ai woion ningbo ni amyu myit hkrum sumla dam pya dan ai hpe sa yu hkom nga ma ai re
Shata 10 nhtoi 28 ya shani, Sakhkung mungdo amyu myithkrum shata shamu shamot hte mungdan ting na amyu myithkrum rotjat kasi mungdo shalat go maden ginron zuphpong gaba Mangshi zuphpong htingnu ko hpo hpong lai wa sai. Zuphpong hta anhte mungdo amyu myithkrum shata shamu shamot mu lam hta lu la ai nsi machyim hpe ginhkyom myit sumru yu nna, mungdan ting na amyu myithkrum rotjat kasi mungdo shalat go maden mu lam hpe hparan dat nhtom, mungdo ting na amyu bosang ganbu shawa masha ni hpe myithkrum mang rum, myit n-gun jom gahkyin mazing la nna, alawan rai amyu myithkrum rotjat shalat mu jom galo hkrat wa ai hte rau, anhte mungdo na amyu myithkrum rotjat mu lam na mabyin masa nnan dangam hpan shalat sa wa nhtom, mungdo gaba ting mungdan ting hte rau ngui pyo ai hpong shingra go shabyin lu hkra nga ginron dat ma ai.
Wang Gyin Hkyang, Wui Gang, Yi Ma Yo, Hpan Yau Hpyin, Hkung Lagam, Hong Li Yin, Li Ji Myin, Yang Shang Hung, Hu Shin, Yen Wui Go, Lu Kyang Ye re ni zuphpong sa lom ma ai.
Zuphpong go dat sumla hkrung hkrang hku nna hpo hpong ma ai. Mangshi ko zuphpong shara madung di nna, ginwang myu shagu hte ginwang do gat mare shagu hta zuphpong garan shara galo ton ma ai. Mungdo teng tok gonhkang rung dap ni hte ginjo, mungdo gaba hkan na Sakhkung ko dap jung ton ai rung dap hkan na ginwang do atsang lahta de na ganbu ni hte, amyu makam masham tsang na gasa ni zuphpong madung galo shara ko zuphpong sa lom ma ai.


text:
Tuesday, January 3, 2012
HKA LENG KABA A SHAWNG
Do you like this story?
Mung shawa yawng a nsen kaba hpe madat nna,mung masa hpyen masa hpe hka len kaba a shawng e masing kaba langai,lahkam langai htawt lahkam tawn lu yang awng dang na gin lam kaba rai na re hte, Tai hpyen a pahkam masing hpe ning hkap dang kau lu na re.
Ji woi ji wa ni a dudaw sai hkaw hkam nna arang bang lai wa sai, annau ni a teng man ai yi ngam,teng ai padang hkrun lam gaw tsun ai ga hpe shangang shakang na matu laknak hte,shangang la ra saga ai, ya ndai ten, myen a lai wa sai shaning law law hta mung masa hpyen masa gin sup lai wa sai hpe mung, ja ja myit shachyaw dinglun yu,bai hpaw yu ra nga ga ai.
lai wa sai 1988 ning a hpang de myen gum shem asuya gaw myo kaba de shamu shamawt ai shan hte hpe ning hkap ai mung masa galaw ai mying kaba ai mung masa la ni hte Democracy pati NLD hpung hpe rim shamyit ai ladat hpe galaw ai zawn maga mi de gaw, rawt malan hpung law law hpe galoi mung njaw yu ai ahkaw ahkang ni hpe ga hte jaw masu nna laknak simsa lam galaw ai, Tuk nrawng ai lapu zawn kya dik ai si manyi dik zawn anhte a magyi lapran de baw dungu gum bang masu nna mung masa hpyen masa amyet htuk lai wa sai zawn ya dai ni mung dai hte bung ai ladat bai lang nga ai, shanhte hpe ning hkap dik ai,NLD hte mung masa la ni hpe masawp shanyem ai mai hkrum ai lam ni hpe
chyawm la ai hte nmai bawng hkrum ai hpe tawn kau matsin tawn nna rau rap daw hta mungdan a matu kaja ai, chyawm bawng ga nga awng san kaw hte mung masa la ni hpe shazim masu ai mungkan de htawng madun masu ai the maga mi de gaw baw sang ni hpe kasu kabrawng nga shamyit ladat hpe bai jahkrat nga ai. lai wa sai ten shanhte a kata na (htawk lan ye-Mi) kai chyan hpung ni hpe ru nawng gawt shamyit sai tim, ya dai ni maga mi de dai ni hpe bai shaw asung jashaw nga ai gaw myen a sadi ndung aiMpale palau myit hpe mu sa ga ai,ndai hpe myit sawn shachyaw nna mung masa hpyen masa lahkam hpe hka len a shawng kaw jahkrat tawn ra sai.
Lam mi de Nga mung nrai shu mung nrai re,hpat lawat palawn kaw n-gun shama tinang shat sha nna, chyasam wa a yi ngam hta shakut nga ai, tinang kashu kasha ni hpe gap sat mayu ai, myu kaba maw ru hta len nang nga ai, kanu a chyu pau kawa di mayu ai, kawa a shing lang dan di mayu ai mayam myit nmat shi ai, myen a shingnan hpyen na hpu shawng hpuba ni e, labau rum ai, kaji kawa hkring htawng rum ai htung hking ru sai, ga bung ai, rau manau nau ai tinang myu hpang de jan grai ndu shi yang lau bai wa marit.
Tai hpyen a dap shagu hpung shagu hta npawt kaw nna ndung hkyen nam mak lawhpa mayun kum hpa sha ai hkrai, Wa lang gale ai hkrai, shawng lam htu lung nga ai myen dap ni a hpang lam de dap sim pyi n-nga wa shoi chyum nga sai, maza kanu sha shakre taw nga sai, myen hpe n-gun kaba loi naw dat yang shakre la na sha rai sai,Dap nawng kaba uhpung kaba the yan hkawm na malai Jau gawng ladat zai ladat law law hte mare kaba de shanyi gasat yang grau masam sa na re ngu mu ai,bai laja lana byin yang she anhte myu sha hpyen yen tsin yam ni hpe maga mi de grau garum wa na re ngu mu ai.
Ning sin kaba grai ndu shi yang hka leng a shawng kaw tsap let, naw dating ga, ga sat ga!!!
Bareb Numraw
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
Hkawp myitrum manang ni,Ngwi Pyaw Kabu Gara Hkristmas rai u ga! shakram dat ai yaw.
17-19. 12.2013 3 ya, Padang Hkrun Lam Rung Hall kaw,shawa n-gun 447 tup hte “WP Amyu (Kachin) A Shawng Lam Amyusha Masa Lam Sanglang Hpawng Hte Bawngban Zuphpawng” galaw ga ai.Masat da ai nhtoi gaw 17-18.2ya sha raitim, n kre lu ai majaw,19ya shani hkying hkum 4 bai matut ai.Yawng jawm dawdan ai mahtai gaw, “Kachin ngu langaisha” re hpe ningdang ninghkap ai masha langai pyi n nga hkra,myit hkrum lata sharawt da lu sai re.
M asuya e 2014 March hta Yuptung jahpan garai n hta yang,tinang shawng hta da na bungli kaba galaw na matu hkyakhkyak Komiti hpaw da sai.Dai komiti a mying hpe, “ Kachin 101 Sanglang Myit Sharawt Komiti”ngu,shingteng amying jaw da saga ai.Kachin101 ngu ai gaw shanhte jaw ai code number re.Ndai Komiti gaw M asuya ni Yuptung jahpan hta ngut ai ten du hkra grin nga na rai sai.Bawngban hpawng shang lawm ai Bawsang datkasa ni gaw tinang a Buga de du wa jang tinang bawsang ni hpe chye na hkawn hkrang mat hkra bai wa tsun kahkyin gumdin da na hku re.Zuphpawng hta WP Amyusha bawsang yawng hkum ai.Yawng Kachin rai sai. Awngdang sai lam myitrum ni hpe shana dat ai.
Zuphpawng hta shang lawm lu ai;
Shanglawt Tsing


text:
N-GUN DATING GA
Ya daini, Wunpawng Amyu hte Wunpawng Mungdan sha ni a laknak lang ai rawt malan majan lam-yan hta lai wa sai, June (9) ya kawn majan mahpan hpe koi-yen n lu sai majaw numdaw mi laknak lang ai majan hpe mung masa majan hte kapyawn nna galaw nga saga ai re .
Rai yang, Tsadan hte bung ai Myen Hpyen dap gaw shawoi na hta laklai hkra hpyen n-gun hpe jailang ai lam, laknak hpan hkum jailang ai lam galaw nga sai. Amyu shamyit lailen masa hte tawt lai shang kabye rawng nga sai. Mung masa ladat hte hparan mayu ai myit tsepkawp n rawng ai majaw hpyen n-gun laba hte majan ladat hku maigan hpyen shatai nna majan baw ai lam asan sha re.
Munghpawm hpe shangai shaprat dat ai, Panglung myithkrum ga sadi shaning (60) ning jan wa tim, hkrang n mai shapraw, bungli n byin ai. Ning re mabyin ni hta gara Mungdan, gara Asuya e mung garum ai n re. Myit mada na lam mung n nga ai. Hpa majaw nga yang, kaji htum ai Amyu rai nga ga ai majaw re.
Raitim kaji dik ai Amyu hpe tsawra lu ai Karai Kasang hpe anhte lu ga ai. Kaji htum ai Amyu hpe tsawra lu ai Hpan Wa Ningsang Chye Wa Ningchyang, Chyalai N-gun hte grau htum ai wa hpe lu tawn ga ai majaw anhte Amyu ni Padang Ninglaw lu na lam sha nga ai. Kaga hpa naw ra na ga ta? Grau dik htum ai Wa hpe lu tawn ga ai majaw ra ai lam hpa mung n nga sai sha re.
Ya anhte gasat nga ai, majan numdaw ndai hpe “Padang Hkrun Lam Majan Masing” ngu shingteng amying jaw tawn da ai. Ndai Padang Hkrun Lam Majan Masing hpe anhte a Awng Padang Yehowa Karai Kasang a Karai n-gun hte sa ga ngu woi-awn nga ga ai re. Anhte a hpyen zai, yu ya ladat sha re. Anhte kamsham manoi manat ai Karai hpe htum hkra kam let, shakut ga ngu ai masing re. Ga lahtum n shut Padang Ninglaw lu na sha re.
June shata (9) ya shani kawn bai numdaw ai majan ndai hta Karai a Chyeju lawm ai hpe adan aleng mu nga saga ai re. Majan ndai ginchyum dat ai ten du hkra Hpan Karai a Chyeju lawm sana sha re. Maga mi hku tsun ga nga yang, Karai Kasang lit la nga ai majan rai sai. N shut n shai awng dang na sha re.
Dai majaw, Wunpawng Amyu shawa yawng myit ung ang ai lam n nga ai sha, Shanglawt ai Amyu byin tai wa na lam hta Hpan Karai a mauhpa amu mu lu hkra gara Asuya, gara Mungdan e n garum tim, Chyahtum Chyalai n-gun rawng ai, Karai a n-gun hte Padang Ninglaw lu hkra myithkrum let, n-gun dating ga ngu shatsam ga htet mayu nngai.
Dukaba Gunhtang Gam Shawng
Dap Awn Daju
Wunpawng Mungdan Shanglawt Hpyendap
Ya daini, Wunpawng Amyu hte Wunpawng Mungdan sha ni a laknak lang ai rawt malan majan lam-yan hta lai wa sai, June (9) ya kawn majan mahpan hpe koi-yen n lu sai majaw numdaw mi laknak lang ai majan hpe mung masa majan hte kapyawn nna galaw nga saga ai re .
Rai yang, Tsadan hte bung ai Myen Hpyen dap gaw shawoi na hta laklai hkra hpyen n-gun hpe jailang ai lam, laknak hpan hkum jailang ai lam galaw nga sai. Amyu shamyit lailen masa hte tawt lai shang kabye rawng nga sai. Mung masa ladat hte hparan mayu ai myit tsepkawp n rawng ai majaw hpyen n-gun laba hte majan ladat hku maigan hpyen shatai nna majan baw ai lam asan sha re.
Munghpawm hpe shangai shaprat dat ai, Panglung myithkrum ga sadi shaning (60) ning jan wa tim, hkrang n mai shapraw, bungli n byin ai. Ning re mabyin ni hta gara Mungdan, gara Asuya e mung garum ai n re. Myit mada na lam mung n nga ai. Hpa majaw nga yang, kaji htum ai Amyu rai nga ga ai majaw re.
Raitim kaji dik ai Amyu hpe tsawra lu ai Karai Kasang hpe anhte lu ga ai. Kaji htum ai Amyu hpe tsawra lu ai Hpan Wa Ningsang Chye Wa Ningchyang, Chyalai N-gun hte grau htum ai wa hpe lu tawn ga ai majaw anhte Amyu ni Padang Ninglaw lu na lam sha nga ai. Kaga hpa naw ra na ga ta? Grau dik htum ai Wa hpe lu tawn ga ai majaw ra ai lam hpa mung n nga sai sha re.
Ya anhte gasat nga ai, majan numdaw ndai hpe “Padang Hkrun Lam Majan Masing” ngu shingteng amying jaw tawn da ai. Ndai Padang Hkrun Lam Majan Masing hpe anhte a Awng Padang Yehowa Karai Kasang a Karai n-gun hte sa ga ngu woi-awn nga ga ai re. Anhte a hpyen zai, yu ya ladat sha re. Anhte kamsham manoi manat ai Karai hpe htum hkra kam let, shakut ga ngu ai masing re. Ga lahtum n shut Padang Ninglaw lu na sha re.
June shata (9) ya shani kawn bai numdaw ai majan ndai hta Karai a Chyeju lawm ai hpe adan aleng mu nga saga ai re. Majan ndai ginchyum dat ai ten du hkra Hpan Karai a Chyeju lawm sana sha re. Maga mi hku tsun ga nga yang, Karai Kasang lit la nga ai majan rai sai. N shut n shai awng dang na sha re.
Dai majaw, Wunpawng Amyu shawa yawng myit ung ang ai lam n nga ai sha, Shanglawt ai Amyu byin tai wa na lam hta Hpan Karai a mauhpa amu mu lu hkra gara Asuya, gara Mungdan e n garum tim, Chyahtum Chyalai n-gun rawng ai, Karai a n-gun hte Padang Ninglaw lu hkra myithkrum let, n-gun dating ga ngu shatsam ga htet mayu nngai.
Dukaba Gunhtang Gam Shawng
Dap Awn Daju
Wunpawng Mungdan Shanglawt Hpyendap
-
Jinghpaw ni Nambat II Mungkan Majan hta Daw Jau MasaiNext >
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Grau ahkyak ai shiga gaw Hpyenma Mahaw Awng shi hkrai myendap langai hpe sa zing ai kaw myen hpyenla 7 hpe apyaw sha singte kau ai hpang kaga myen hpyenla ni gaw numla she bra rai hprawng mat ma ai da. Badang dip la lu ai arung arai ni grai law nna shi hkrai mazang la she ndang mat nu ai. Dai ten hta myen ni a ration u jahkraw mu dat ai hte kawsi nga ai shi a manang ni hpe wa jaw sha mayu ai myit katu wa ai majaw dang lu ai made masawm hpai dat ai nga yang kaga gaw sinat lau 2 hte pala 100 jan sha lu hta hpai nu ai. Mahaw Awng gaw shi a manang ni hpe u shan jahkraw wa gam jaw lu ai hpe na chying myit dik nu ai. Dai shaloi Ginjaw kaw nna shi hpe GYI arawng aya hte tsang shalun ya ai hta n-ga, gumhpraw kyat wan langai mung kumhpa hku nna hkap shagrau la masai. Matut nna Gyi Mahaw Awng gaw grau kaba ai myen hpyendap sa zing na matu masing nnan jahkrat tawn nu ai. Ndai ga baw ni hte seng nna Salang Prangtai a ningmu gaw gara hku rai kun, naw sanglang dan yu rit.
PRANGTAI:- Shinggyim masha hte dusat dumyeng malen pyen u ni yawng tinang a buga Hugawng pa zawn re ai kaw na hprawng yen ra ai gaw tai hpyen ni a myusha shamyit masing a majaw rai nna dai ni na ten hta myutsaw WP sha ni gaw num, la, asak kaji kaba n lata ai tai hpyen wa hpe jawm ninghkap gasat nga masai. Tai wa gaw mungdan manghkang hpe hpyen masa hte sha sanglang na matu dawdan tawn ai hte maren gasat nga sai. Dai hpe myutsaw WP sha ni hkrak sha chye tawn sai rai nna galaw ging ai hte maren galaw nga masai. Ladat jaw jaw hte awngdang lam lu wa na mara ai. Mungmasa bawngban ai gaw bawng mayu la nna hkrum bawng nga ai gaw n rai na ma ai. Grup yin hte mungkan a masa hta hkan nna myusha lam yan kaw jahtuk nga ai rai na ma ai. La ma shanhte hta hpyen wa hpe tsepkawp dang kau lu na n-gun rawng ai rai yang jahtuk chyai n ra na re. Tinang ra sharawng ai pandung kaw du wa lu na matu n-gun hpe machyu ai hte awngdang wa mai na re. Ndai lam hte seng nna yu la mai ai kasi ni gaw, tinang a n-gun kya nga ninglen pawt singdawng ai myit hpe sha machyu nna mi di chyip gasat wa ai myusha nkau hpe dai ni na ten hta mungkan kaw n mu mat ai hta n-ga, maumwi mausa hta pyi prai wa nga magang sai. Ndai zawn re ai ten hta shada dang rang hkat magang majan sum wa magang byin wa ai lam na wa yu saga ai.
Madung gaw masha amyu langai hpe shamyit kau lu na matu hpyen wa a tsaw htum ai ladat gaw dai amyu shada a lapran kaw ndum shamyi ninghkap hkat shangun ai lam rai nga ai majaw hpyen wa a mahkam kaw nsa kataw ya na matu na chying sadi ra na ma ai. Shanglawt hpu-awn nkau hpe hkringsa mat shangun na lam myit na malai, gara hku di yang grau shalaw la lu na hpe mahtang masing shalat ra na ma ai. Mungkan kaw kade ram ai wa raitim shara shagu kaw lang mai ai n rai nga ai. Masha langai hpe shi hte htaphtuk ai shara kaw lang lu ai rai yang gaw masan sa mai ai. Hkaw tsun chye ai, laika ka chye ai, uphkang chye ai, majan gasat chye ai, hkai lu hkai sha, rem lu rem sha, dut lu dut sha chye ai, tsa ya, kani ya, masu chye ai zawn re ai ni yawng gaw shi shara hte shi shara kaw akyu jashawn mai ai hkrai re. Shi hte gingdan ai shara kaw jai lang chye ai uphkang du a matu gaw yawng hpe akyu jashawn chye ai rai nna masha shajan langai mung n nga ai. Myi kyaw ai gumgai dingla ni hpe mung n law htum kyu hpyi ai lit kaw akyu jashawn mai ai majaw asak naw hkrung nga ai WP myusha ni hta masha shajan n nga ai hpe mu ya ai hku re.
Ya hte Hpawng Seng makau kaw myutsaw hpyenla ni hte tai ni majan gasat hkat ma ai da. MHH hpung na myutsaw wa la langai gaw tsa ya raitim nhtoi ram daw mi tsa n katut ai majan matut manoi hkan gasat hkawm ai kaw myen hpyenla lagyim nga ai hpe asan sha mu nna hpang jahtum pala langai sha ngam sai majaw n shut hkra shading shingte dat nu ai. Raitim lata nau gari ai majaw shi shading ai hpyenla hpe n hkra kau nu ai. Grai shim ai hte nam sumwum kaw makoi nga ai myen du a kahtan kaw she hpawk wa hkra nna dai du gaw gumlawt marawn si wa ai nsen hpe jawm na dat ai hte hpang hkan hpyen la ni gaw lawt lu na shara de hprawng bra mat masai da. Myutsaw MHH wa la a pala langai hte dai majan hpe dang la lu sai. Teng ai, WP myusha ni hta masha shajan langai mung n nga ai gaw kaja nan teng nga sai.
Agyi Mahaw Awng gaw kyu hpyi ja ai wa rai yang she rai na. Raitim shi gaw myit san seng ai wa rai nna shi a shingdu grup yin kaw hpun palawng ahpraw hpun ai lamu kasa ni shinggrup nga ai marang e tai hpyen ni a ningmu hta gaw yupmang kaw pyi rai n mu yu ai na chying hkrit hpa hpyen hpung hpe mu ai rai na ma ai. Shing rai dai hkan na tai ni gaw numla she bra rai hprawng bra ma ai rai na sai. Agyi Mahaw Awng matut gasat sa wa na majan ni hta grau dam lada ai awngdang lam ni matut manoi shu la lu na matu grau dam lada ai ladat jawm shalat nna kahkyin gumdin ai n-gun lang ra na ma ai. Shing re ai hta hkan nna kaga myutsaw hpyendu hpyenla ni yawng mung shingdu kaw lamu kasa ni bausin ya ai hpe hkam la lu mu ga, tinang a myit masin hkumhkrang hpe jasan jaseng nna majan gasat sa wa ai hte myusha ni a yaw shada tawn ai pandung de teng teng du wa lu na ma ai. Matut nna Salang Pyilan a ningmu na mayu ga ai. Salang Pyilan gaw mungkan grup pyen jawt hkawm timung, nbungli jahpu n jaw ra ai, tinang a singkaw hpe machyu nna pyen hkawm ai nga yang, pyen magang singkaw n-gun ja magang re ai majaw myusha ni a matu akyu grai rawng nga sai.
PYILAN:- Salang Prangtai sanglang dan ai hpe na la lu ai majaw myit n-gun grai rawt jat wa re sai. Dai ni na prat hta hkan nna tsun ga nga yang, myusha hte mungmasa lam yan gaw na chying dam lada ai rai nna mungdan kata kaw shakut nga ai zawn, ni ai tsan ai maigan mungdan hkan e mung dangdi dang dep ai made jahtuk ganawn mazum ra na ma ai. Shamu shamawt lam hta shangwang kaba jat wa na matu myusha ni lahkrip ra ra jahtuk sa wa ra na ma ai. Ndai ten hta WP myusha ni gaw n law htum mungdan 22 kaw shanu sa wa nga masai. Kade rawt jat ai mungdan hkan e du hkawm wa ai raitimung, npawt nhpang hku nna tinang a mungdan madang hpe madung tawn nna jahtuk sa wa ra na ma ai.
KIO salang ni hku nna mung dang di ai atsam hte mungdan kata na kaga hpu nau rawt malan hpung ni hpe hkan hkrum jahkrup ai zawn, maigan mungdan hkan na ahkyak ai masha kaba ni hte mung hkan hkrum shaga nga ma ai. Myusha lam yan hte mungmasa lam yan ni gaw na chying dam lada ai rai nna rawt jat nga sai mungdan hkan na ni gaw shanhte a hpyen wa hpe dang la na matu dai hpyen wa hte chye ganawn hkra ladat tam ai hpe mung mu wa yu saga ai. Shing rai jahtuk sa wa ai ten hta tai wa a man kaw n sa gashawt hkrup na matu mung sadi sahka hte lahkam langai a hpang langai htawt sa wa nga ma ai hpe maram lu ai.
Npawt nhpang hku nna tinang a myusha ni hpe jahten sharun na matu lapran kaw sumprat bang ya ai satan wa a hpaji hpe mu chye nna yen kau lu ai atsam gaw manut hte nhkan e sha kau nlu ai sali wunli rai nna prat hte prat rawt jat galu kaba wa ai myusha ni byin tai wa lu na re. WP myusha ni kadai raitimung tinang a amyu ni tut nawng e grin sa rawt jat wa lu na hpe ra sharawng ai ni hkrai rai nga ma ai majaw ngangkang ai hkam la lam hpe manoi manat arang shatai nhtawm dingyang amyat prut pru wa na masing hpe ngang kang ai atsam hte tek jum sa wa na matu ngai malen pyen u langai hku nna lajin dat ai law.
Puk Dun
11 July 2012


text:
Music Komiti
Hpung masha yawng Karai Kasang hpe mahkawn shakawn, Nawku dawjau ai lam hpe tang du hkra woi awn nga ai. Hpung masha ni hpe, shakawn mahkawn hte seng ai Music hpaji, Madum sumpyi hpaji ni hpe sharin jahpat ya nga ai. Paise & Worship, Daw Raw, Piano, Junior Choir, Hpung Choir, Sakkung Choir hte Madum sumpyi hpung (Band) ni hpe Sub-Komiti hpaw nna woi awn nga ai.
1. Laban Hpawng hta shang lawm nga ai lam
a) Piano
b) Violin
c) Band
d) Sak kung Sen hkum
e) Hpung Sen hkum
f) Ram Kaji Sen hkum
g) Praise & Worship
2. Sharin Hpawng ni
a) Junior & Youth Music Workshop
b) Sak Kung Music Workshop
c) Dawraw & Sumpyi Dum Sharin Hpawng
3. Christmas Cantata
i) Youth
ii) Junior
Cantata
Worship Through Music
Music Worshop
Junior Music Class
Youth Music Class


text:
Simsa ai annau ni a lamu ga hpe kasu gabrawng hkra galaw ai, kasu gabrawng hpung gaw myen hpyen hpung she re. Tengman ai tara lang ai, mung shawa duhka hkrum yang, mung shawa a lawt lam tam ya ai, makawp maga ya ai, kamhpa shara tai ya nga ai, mung shawa a kanu kawa hte bung ai KIO/KIA kaw she kayin wa, KIO/KIA ni a lam woi ai npu de she wa shing byi nga ai gaw, Shanglawt KIO/KIA madaw asuya majing rai nga ai. Mung shawa a shimlum hpe asak hte makawp maga ya nga ai gaw KIO/KIA annau nan she rai nga ai majaw n'dai lang gaw teng majan dang nan dang na re ngu ngai hku nna kam nan kam ai. Tinang a akyu ara hpe n'tam ai asak ap nawng nna, tinang lu lawm ai lam yawng hte sak jaw ai share shagan myu tsaw mung tsaw ningbaw ningla ni hte magam gun kaji kaba yawng hpe shagrau sha "a" hkungga jaw nga ga ai zawn annau ni hpe galoi mung lam woi ning shawng kaja tai ya na re ngu kam ai.
Annau ni gaw moi kaw nna Democracy lu taw nga sai amyu ni re, annau ni kam sham ai Wa Karai gaw shinggyin ahkaw ahkang hte hpring tsup nna, wanglu wanglang shanglawt ai hte madu a dashi sali wuli hkam la lu ai hpung shingkang hte hpring nna, kasha ngu a tsang du na hpe ra ai jaw, annau ni gaw masha a lu gin ai ahkaw ahkang hpe hkungga ai hkan sa ai re, dai majaw annau ni gaw democracy lu nga chyalu re.
2008 a punwi kaba hte bung ai jut shagu hku nna shamu n'lu hkra, grup grup de nna madi jahkrit tawn ai masa hte bung ai gawda ai tara kanu masing kaw nna mung annau ni gumrawt pru lu sai, myen amyu kaba ladat myu shamyit masing gaw hpan masum, n'gam masum hku nna hkrang shapraw sa nga ai hpe jau jau kaw nna mahkyen tawn ai lam asan mu chye mai nga ai.
A-Simsa ai masa hte 2008 Gawda ai Tara kanu hte n'tsa lam sanap hka chya tawn ai ladat.
B-Akawng yawng hpe daw agrawp kau ya nna, laknak yawng zing madu kau lu hkra u shoi dun tawn nna ra ai de gang kayin, ra ai hku hkang shangun sha mai hkra, shanhte n'pu kata kaw dung apyet tawn nna, BGF jarit sin dap kale shangun ai. N'htu n'shan n'tsa BGF masat mara tawn nna la yang mung dip marun sat na,n'la yang mung gap sharu sat na.
C-2008 gawda ai punwi kaba pahkam hta mung annau ni lawt pru wa sai. BGF n'htu n shan n'tsa hkawm shangun ai kaw na mung lu lawt pru wa ai jaw myen ni a nyanchyang nyan hpraw htum hkra shachyai yu tim annau ni a tengman ai lam hte myu tsaw mung tsaw myit hpe n'dep lu ai jaw hpang jahtum gaw shanhte myit tawn chyalu re ai jinghpaw ngu mying ai yawng hpe sat sharu na sang gang kaw lat gyi Chang yin hpe gap sat nna labau shang sat sharu hpang wa sai re. N'gun kaba laknak hkun shingja n'bungli du hkra lang nna sat sharu nga sai re.
Myen gaw moi kaw na myit n'san n'seng dik ai hte annau ni hpe mana shachyoi nna, dasang dang gamyet sha ai, shanhte myit jahkut tawn chyalu re myu shamyit masa hpe shaning galu mahkrun tam nna tsang hte tsang n'gam hte n'gam grau grau shaja mazut ai masing jahkrat nna annau ni hpe shanhte a up hkang sha masha mayam langai hku byin hkra hte ya hpang jahtum myu shamyit singgu krin byin hkra tatut galaw nga sai.dai zawn re kaw annau ni naw mana nang sayang gaw dai ni na zawn re ten gaw hkrap nna tam tim bai lu na nrai sai.Tsaban kahtap nna myit mada makun tim bai lu na n'rai sai. Dai majaw ladat kaba hte matut gasat tik tik rai yang she mai kaja dik sai. Jum nawng hpaw nna Jinghpaw ngu ai shing teng amying lu ai shani kaw nna annau ni hpyen majan gasat hpang wa ai gaw Hkaw hkam arawng aya hkalut hkra,hkaw hkam atsang kaw na darat daroi byin mat hkra gasat ai. Dai kaw nna majan hta shangai majan hta sak hkrung majan hta si rai tsa ban law law shalai kau wa saga ai. Shaning galu n'gaw htawt hkrun lam galu hkawm nna majan je yu wa ai byin mai ai hku nga shalai hkri tung kaw na majan gasat chye ai ni re majaw, myit ja ai, magrau grang ai, myit gumshem ai reng ai grang ai share ninghkring hpyen jaubu grai pru wa sai re. Gin htawng jaga gak makru muhkri sha mayu ai gumshem Du magam Kum ja magam hpe mu dip dip sat kau ai hkrum hkra gumshem ai myu re.
Hpyen Jaubu Maha Hkin Du La, Bang Gum Zau Tu, hpyen Jaubu Naw Seng hte Gumshem magrau grang ai kaji kawa grai law pru lai wa sai zawn annau ni yawng mung hpyen majan hta shangai pra wa ai hkrai re majaw yawng magrau grang ai. Anhte a makau grup hte mungkan hta majan n'nga yang kaja dik htum re, hpyen majan a jaw hkrap ngu hkrap ngoi, yawn hkyen madai hkrum ai, si hkrung si htan hkrum ai, dinghku masha shada hka bra ai. Sutgan kata singgu krin byin hkrum ai. Dai hpyen majan gaw jahkring kau lu yang gaw kaja dik htum re tim masha n'kau mi a dusat myit rawng ai, lamu ga kashun malu masha n'sun n'ang kashun, n'tara mung maden, zingri dip chye ai ni kaw na lawt lu na matu annau ni n ra dik ai majan gaw matut gasat ra ai.
Shaning galu majan hta shangai, majan hte hkrung, majan hta si ai prat kaw nna dai ni du nga ai annau ni prat hta gaw majan n'dai hpe Padang dip la ai hte jahkring lu hkra majan hte gasat dang la ai hte annau ni a galu dik ai majan chying hkraw hpe labau jaw ai lit n'dai mangam nga hkra, ngut kre hkra hpyen majan hte gasat shamyit awng padang dip la ga, annau ni lamu ga mungdan hpe htawm hpang de galoi mung majan ngu ai n'gasat ra hkra myen tai hpyen hpe labau shang prat tup jaw lup matsing hkra ja ja mazut mazut gasat shamyit kau ga, shu mashi ban du hkra majan ngu ai hte tsan gang mat nu ga annau ni ahkyak la nna gasat dang la kau ra ai.dai ni gaw gasat nan gasat ra ai.hpyen majan hte hpang ai re majaw hpyen majan hte moi ji jaw nat jaw prat nna gasat ai majan hkrun lam galu hpe jiwoi jiwa ni a gawmai gawsha gumgun gunhpai labau lit hpe dai ni annau nia lakhtak hkristan prat hta simsa bawngban ai hte n're sha majan hte nan jahkring shangut la ra ai.
Shaning galu majan sha gasat ai myu, n'gaw galu htawt hkawm hkrat wa ai myu sha re majaw ngasat ngasa lam,galaw lu galaw sha lam, hpaga yumga sutlu nga mai lam, shinggyin nauna myit,shinggyin ahkaw ahkang hkalut,makam masham ningra, htung hking laili laika, hpaji hparat, rawt jat bawngring lam, hkam kaja lam, hprawng yen hkawm rai lamu ga yawng sum machyi dik wa saga ai re, myit kata e mung tsu machyi hkrum dik saga ai re majaw dai ni gaw hpang jahtum n'gun lu malu dating dik nna, matse labye hpyen gumshem hpe annau ni a lamu ga kaw na moi jiwoi jiwa ni a gawmai gawsha hka ding hpe wa lu hkra hte n'sun n'ang zingri roirip sat hkrum ai, jamjau duhka hkrum ai, si hkrung sihtan hkrum ai maroi nni hkam jan n'lu na daram hkam sha,zingrut htu hkrum ai,du baw law law arang bang lai wa sai, bunglat hka kaba hpe shaprai lu hkra hpyen majan hte nan padang gasat shamyit shaprai la ra sai ngu n'gun jaw mayu ai.
Bawngban sa ngut shagu hpyen n'gun grau htu lung ai, bawngban sa shagu anhte hpe kaja ai hku mu na malai,simsa lam, mung masa bawngban ai de sa na malai grau dip matsut htu matsut lu hkra ladat tam wa ai. Annau ni hpe teng mung masa bawngban mayu ai n're, simsa mayu ai n're asan chye gin nga saga ai, rai yang hpa majaw naw bawngban ra nga ai kun? Ningbaw ningla ningbaw kaba masha kaba ni e, hpyen masa teng shayawm ai lam n'nga yang bawngban n'sa ai maram yu ra ai. Dat kasa hte laika hte lapran Slg hte matut jahkrup sa sha mai na re ngu mu ai. Grat dagra re masa n'mu ai kaw annau ni sa bawngban ai gaw mana shachyoi nga ai sha re.ja ja la yu ga. Myen hku na teng mung masa bawngban mayu ai, teng simsa mayu yang hpyen masa shayawm kalai ra ai. Myen hpyen ni masat ai shara du hkra htingnut ra ai.
Dai zawn re kaw bawngban sa yang lachyum n'pru ai hta n'ga annau ni a ga mung namnak n'nga ai, ma gin sup chyai ai hte bung nga ai, myen a makdwi shalen jaw ai hpe sha mayu dik ai ma myit n'su hte bung nga ai law sung sung madu galaw nga ai hpe ja ja li li naw n'htang myit yu ga.myen tsun shagu kam ai myen a n'gup n'kalap dat ai sha ra nga ai le, ningbaw kaba ni e nanhte a n'gup ga hkaw mi gaw yawng a sari, yawng a asak re hpe bai naw myit dum ga. Magrau grang ai myu ya gaw myit kya ai zawn kalai shai lawan chye nga ai gaw hpa rai na ta? Mung shawa ni myit ung ang chye wa ai, Wa galaw ai n'jaw ai nga madu kasha ni madi madun wa chye ai.
Dai ni ndai ram singgu krin byin hkrum saga ai, ningma hkang kaba hkrum saga ai, matsan sayang labu waw ai n'mai kaya chyai ra sai, n'mai hkrit chyai taw nga ai, agam chyai nga na ten mung lai sai, annau ni hpe asan sha sat shamyit, singgu krin byin hkra galaw sai ngu ai gaw hkrung tim jasi hte bung hkra galaw ai re, dai zawn re kaw kadai pyaw lu na ta? Kadai wa kaja ai ngu tsun na ta? Galaw ai ni madaw pyi n'shayawm ai, katut hkrum ai sat hkrum ai ni madaw naw tawngban ga ngu ai gaw tara nau lai sai. Dai ni na ten gaw annau ni shayawm ya gaw gara hku mung mai nan n'mai sai.
Mung masa party chyawm hpaw nna rapdaw kaw bawngban shangut la ga ngu ai Slg. ni hpe mung mau dik ai, hpa n'chye galaw yang madu nta madu dung, madu na madu jum, madu shat sha nna n'gup matsut tawn nna nga kau yang pyi kashu kasha myu sha ni matu kaja dik na re. Ra lata pyi n'mai shang ai, myu kata kaw myit ashun hkra myen a mayam tai mayu ai ni myu kata na shan kata na byet kanu tai mayu ai ni labau ka n'tsawm hkra galaw mayu ai hpu shawng hpuba ni hpe mung mau ai.singgu krin byin nga ai ni hpe naw wa yu la nna party hpaw na hku she galaw yang kaja na re. Hpyen yen tsin yam ni ra lata naw wa galaw la nna rapdaw shang mai n'mai wa dawdan shagrin la yang kaja na re. N'lung chyinghka kaba pat tawn ai kaw shang mayu ai, lang hte lang shang yu nna baw madaw hpye waw mat na, Uhka hpawng hta U tawng shayi sa tai na kun? Madu hkum hpe shawng matsan dum nna myit jahkut u.
Dai ni ten gaw annau ni mazut dik ai majan hte jiwoi jiwa ni a hka kaba da, dai byin hkrum hkra nga ai majan hka hpe du labau jaw ai majan hte matai htang magrau grang dik ai hte mazut ja dik ai hte gasat shamyit adawt shakre na ten she rai sai. Htawm hpang annau ni kashu kasha ni majan prat hta n'shangai nu ga, majan gasat ai hkrun lam galu hpe dai jang shangut majan baw hpang shakre majan shatai ra sai ngu myit ai law.
Myen masu sha dip sha, dang sha, roi sha, zingri sha ai nau hpau sai, n'mai shayawm ya sai, annau ni mung sat na nat na, shagrawt na de ja ja mazut zut gasat ga.
Yi ngam ngut nu ga. Myen tengman ai lam galoi tsun na ta?
Baren Numraw


text:
Manang Ni
-
-
CHRISTMAS MAHKAWN BUK 1001 month ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
11 Oct 2009
Mp3 palyer builder langai me re..
Sunday, October 11, 2009 | Laika Ka Ai Shanghtin
Webs, blogs ,myspace,wpzupra hkang madu ra ai mahkawng ni hpe mara lu na matu webplayer hpe madu myit ai hku galaw la mai edit mai ai software langai mi re, gara hku lang na hte seng na file kata kaw na hti na shum malap kaw mung mai hti la ai hku re, chye ai hte maren download galaw,install galaw la..gumhpraw hpyi wa jang :) Crack hpe bai run dat rai jang n mari ra ai sha fullverion lu lang sai hku re..
fullversion n lang jang hpa byin ai rai ? chye mayu jang chyam yu le :)) she shala ai..tsung dan na rai nga ai :)fullverion n rai jang madu mahkawn 4minutes ram re hpe bang mayu jang 2 minutes sha hkap la ai :) bai na valid days hku na 30days sha jaw ai dan ngut ai hpang gaw software hpe n mai lang mat ai kaw du wa ai hku re, dai majaw fullversion hpe lu lang na gaw n dai software sha n re software shagu( madu n mari ai ) software ni yawng gaw grai ahhkyak nga ai..
Software Hpe Download Mai ai Shara
or
N dai zawng re hpyi wa jang...
Password gaw..(shanghtin) re..
file hpyen lang na matu re... :) :) virus n hkrit ra hkra make sure galaw da ai :):)
Labels: Software Lam
Subscribe to: Post Comments (Atom)


text:
-
Shwe Zet Nanghpam Pat Jasan Komiti Ni Hte Jan Mai Kawng Nanghpam Pat Jasan Komiti Ni, Pat Jasan Bungli Jawm Galaw
Shwe Zet Nanghpam Pat Jasan Komiti ni hte Jan Mai Kawng Nanghpam Pat Jasan Komiti ni pawng hpawm nna Shwe Zet mare kata Pat Jasasn bungli shang ai shaloi Shwe Zet hpyen yen dabang na kani lu sha ai Shd. Wahkau Naw San, Shd. Mahkaw La San, Shd. Ndau Naw Seng, Shd. Laba Tu hte Dap Kawng na Slg. U Ju La La ni hpe lu rim ai lam chye lu ai.
Ndai kani lu sha masha ni hpe shawng de mung, sadi jaw yu sai rai tim bai naw matut lu sha nga ai re majaw dabang kata kaw na gawt shapraw kau sai lam chye lu ai.
Matut nna pat jasan bungli bai shang ai shaloi kani dut sha ai Jan Mai Kawng hpyen yen dabang na Labang Naw hpe lu rim nna san jep ai shaloi ေမာင္ ဟိန္းမင္းထြင္း , ေမာင္ေအာင္ကိုဝင္း , ေမာင္ထက္ထက္ေအာင္ ni kaw nna mari la ai re nga tsun ai majaw, dai ni hpe mung rim la nna ning mu jahpaw sharin shaga nhtawm hpang de ndut sha sana ngu ai ga sadi hkam la shangun nna dat dat sai lam Myu Sha Pyen U shiga jaw la ai kaw na chye lu ai.
July 1, 2015 / KNET / 0
Categories: Shiga Kadun, Uncategorized
Tags: KNET
Myen Hpyen Dap Ni, Lai Wa Lai Sa Mungshawa Jawn Ai Mawdaw Hpe Hkap Gap Hpakant Mashi Kahtawng AG-2 Nawku Jawng Wang Hta Masat Yan (2) Kani Nanghpam Dawn Jasan Hpaw Hpawng Lamang Galaw
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Marang laja lana htu wa ai majaw Je Yang Hpyen yen Dabang hta sharut gyi ai lam ni nga wa ai majaw July (10) ya shani Dabang kata na lawu tsang jawng hte lapran tsang jawng lahkawng hpe gan pat tawn ra mat ai lam chye lu ai.
Jawng pat tawn ra ai lam hpe lapran tsang jawng kaw na Saranum langai tsun ai hta “Marang laja jang anhte a lawu tsang gawk nkau hta marang gayun nna laika nmai sharin ai. Jawng gaw Je Yang hka kau kaw re majaw Jawng yu hkring sa ten Ma ni Je Yang hka kau hkan sa ginsup na mung tsang ai majaw re” nga nna tsun ai.
July (10) ya jahpawt hkying (7:30)Am aten daram hta mung Je Yang lawk 1-A kaw na Manam nta ni a shat gawk ga sharut ru hkra nna htenza mat ai lam nga ai hpe chye lu ai. Lai wa sai shaning ni hta mung Je Yang dabang kata ga sharut gyi nna asak si sum ai du hkra byin lai wa sai re.
Je Yang hpyen yen dabang jawng kaw hpaji sharin hkamla nga ai jawng ma marai (2000) daram nga ai re hpe mung matut chye lu ai.


text:
时间:2018-01-12 15:49:25 来源:德宏团结报
Ndai go pati hpung shang masha ni pati hpung shang ga daka jom tsun daka nga ma ai re.
Shata 1 pro 9 ya jahpot, Miwa mung suthpom pati Sakhkung mungdo pati rapdo ningdo 7 nambat 4 lang hkumra zuphpong (Jat gaba zuphpong) hpo hpong ngut sai. Zuphpong gaba ginhkyom hparan ai ko hkan nna, nambat 1 lang hkumra zuphpong hpo hpang ai shong, zuphpong sa lom ai mungdo pati rapdo salang shingnan salang ni pati hpung shang ga daka hpe bai jom hkam la ma ai. Mungdo pati rapdo mu madu, Shuili mungdan ahkyak majen je hpaga yumga chyam shara muhtam rapdo mu madu, muhtam gonhkang rapdo mu madu Wang Gyin Hkyang zuphpong aju jum ai hta n-ga ga daka woi jom hkma la ma u ai.
Na-yi hkying 8 manit 45 daram hta, mungdo pati rapdo salang shingnan salang ni rap rap ra ra rai jom tsap nga nna, pati donghkon a man ko pati hpung shang ga daka jom daka ma ai.


text:
Chyum Laika hta, hpyen wa hpe tsawra na matu Yesu Hkristu matsun da sai. “Ngai mahtang nanhte hpe tsun made ai gaw, nanhte a hpyen ni hpe tsawra mu, nanhte hpe zingri ai ni a matu mara dat akyu hpyi mu” (Mahte 5:44). Kasa Pawlu mung, Yesu Hkristu a matsun hpe bai madi shadaw da ai hpe mu lu ai.
“Dai hta n-ga, nang hpe hpyen wa ai wa kawsi nga a yang gaw, shi hpe jaw sha u; hpang gara nga a yang, lu na jaw u; dai lam galaw n-yang gaw, shi baw ntsa e grung nga ai wan n-ga nang sumpum da na wu ai” (Roma 12:20). Ga Shagawp laika 25:21 hta mung, dai hte maren tsun da ai. Anhte hpe hpyen ai wa gaw, anhte a jinghku sha n-ga, Hkristu hpe kamsham ai ni mai tai nga ai. Kasa Pawlu mung, Yesu hpe hpyen ai wa re, zingri ai wa re. Raitim jahtum hta, Yesu a sape majing tai ai hpe mu lu ai (Kasa 9).
Daini anhte Wunpawng Mungdan Shanglawt Asuya gaw, hpyen asuya hpe hpyen hku gasat nga ai gaw, jaw a ni? Shanglawt Asuya hpyenla ni malawng gaw, Yesu Hkristu hpe kam ai ni re. Hpyen hpe gasat ai gaw jaw a ni? Shut sai ngu sawn la na kun?
Gaja nga yang hpyen asuya gaw, hpyen n re ai sha Satan rai taw nga ai hpe mu lu ai. Hkristan ni hku nna Satan hpe tsawra na matu, Satan hpe jaw lu jaw sha na matu n tsun da ai. Satan hpe gaw gasat mani kau na matu tsun da sai. “Shi gaw na a baw abrep na ra ai” (N.N. 3:15). Hpyen asuya gaw hpa majaw Satan mying lu ging a ta? Chyum Laika hta asan sha tsun dan sai.
Satan hpe Hebre ga hku Abadon, Helani ga hku Apolion ngu shamying ma ai. Lachyum gaw, sharun jahten ai wa Destroyer (Shingran 9:11). Hpyen asuya gaw mung shawa yawng hpe shaning (50) ning daram jahten sharun kau sai. Dai majaw, Myen mung asuya gaw hpyen n re, Satan she re.
Satan hpe Chyum Laika hta, tara n lang ai wa, jahte tam ai wa (Sh.K. 109:6; Shingran 12:10) ngu shamying da ai hpe mu lu ai. Hpyen asuya a tara n lang ai, jahte tam ai majaw, mara n lu ai ni si hkrum sai. Htawng de sharawng kau hkrum sai. Shanhte tara n lang ai majaw, Myen mung kaw dingman ai ni, kangka ai ni n mai tsap nga ai. Matsat shabat tara n lang ai ni sut su ngamu ngamai nga ma ai. Tara hkan ai ni kawsi hkrum nga ai gaw, myi hta dan dan leng leng rai nga ai. Dai majaw hpyen asuya gaw Satan nan rai nga ai.
Satan hpe Chyum Laika hta masu magaw ai wa, masu magaw ai wa a kawa (Yawhan 8:44) ngu shamying da ai. Hpyen asuya gaw, mung masha ni hpe daini du hkra masu magaw let uphkang nga ai. Hpyen asuya masu ai majaw, Wunpawng sha ni hte kaga bum nga masha ni daini du hkra laknak lang ra nga ga ai. Masu magaw ai kawa hpyen asuya gaw Satan nan rai nga ai.
Satan hpe Chyum Laika hta n hkru ai wa, Nat (Mahte 13:19, 38; Yawhan 17:15) ngu nna shamying ai hpe mu lu ai. Hpyen asuya a n hkru ai nat bungli gaw, anhte mung shawa ni hkrap ngu hkrap ngoi hte rai lai wa sai. Shanhte a zingri zingrat ai n hkru ai bungli a majaw, mare kahtawng hpe kau da nhtawm hprawng yen nga saga ai.
Hpyen asuya gaw lama na hpyen rai yang, Wunpawng Mungdan Shanglawt kaw na hpyi lajin ai lam hpe myit hkrum na hpa lit n li na re. Raitim Satan rai nga ai majaw, amyu myu masu magaw ladat hte KIA/KIO hpe lama ma bai galaw hkyen ai kun? ngu nna grai tsang nga ga ai.
Karai Kasang hpe manoi manat nna majan hpaw dat ai KIA hpe Karai Kasang gaw atsam jaw na re. Satan hpe Karai Kasang gasat ai majan hta, Karai Kasang galoi n sum ai. Anhte Wunpawng Mungdan Shanglawt Asuya mung, Satan hpe gasat nga ai re ngu myit la yang, Karai Kasang gaw awng padang atsam jaw na re hpe hkrak kam nngai.
“Si hkrung si htan e (Satan), na a padang ninghkaw kanang nga nga a nta? Si hkrung si htan e (Satan), na a balen kanang nga nga a ta?.....Anhte a Madu Yesu Hkristu a jaw e, anhte hpe padang jaw ai Karai Kasang chyawm gaw, a nga nga u ga law” (I Kor. 15:55, 57).
Daini na mabyin hta, Chyum Laika masa hku mu ai hpe tang madun ai re.
Hpung Sara langai
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
时间:2017-05-06 10:07:48 来源:德宏团结报
Dauba La ba-ja dum nga ai.
Madum sumhpa bohpan lo wa chye dum ai Dauba La go, 1959 ning hta Yin- kyang ginwang Htaihpyin gat mare Lung hpum mare salang rapdo Lok lahkong na Maji Dauba nta hta sa pra wa sai. Shi go gaji ko nna mahkon mangui sharong ong ai wa rai nna, Wunpong sumpyi grai dum sharong u ai. Shi jong sa ai shaloi mi rai rai, nga rem hkom ai shaloi mi rai rai, shi a sumpyi hpe n tat ai gun dum hkom u ai. Galoi mung sumpyi hkrai dum sham mat mat re nga yang, bungli hprai ai mung lan lak rai nna, ganu gawa ni daru hpyit ai hkrai hkrum sha u ai.
Lunghpum mare salang rapdo hta go Jinghpo, Miwa, Lisu ni jom nga shangu nga ai, dai shara na amyu shagu shawa masha ni go mahkon mangui madun sumpyi ni grai sharong ma ai. Dauba La no gaji ai shaloi ko nna shanhte gahtong na ginsup hpung ko lom nhtom, sumpyi dum ai hte, mahkon hkon ai hte, ginsup ka ai hte rai u ai. Dai shaloi yang atsom shaman la lu sai re nga yang, Dauba La a dum hpaji madang go lani hte lani tso mat wa sai, ginsup hpung ni shara magup ginsup pya dan hkom ai shaloi, shi dum ai Wunpong sumpyi nsen hpe yong yong e na ra na sharong ya nga ai.
1978 ning hta, Mungdo ginsup hpung ningbo ni Dauba La hpe mu hkrup nna, mungdo ginsup hpung de shaga woi la masai. Ginsup hpung ko shang ai hpang, Dauba La go mahkon mangui hta myit majung grau jung mat nna, mahkon mangui hpaji mana maka sharin hka-ja la lu nu ai. Not not e, Dauba La go, shi sumpyi sha dum nna Jinghpo amyu sha ni a mahkon mangui ni hpe aihkrak ngu n lu dum shangui shapyo sharot zinghka hkrat wa lu ai lam hpe mu chye maram shapro sai hte maren, gaga bohpan madum sumhpa ni bai dum shapyo dinglik bang wa nu ai. 1988 ning ko nna, shi go ba-ja, larung sumhkran, pyilang, hturen, pyiman, pyisun, apau, taubasi sumpyi, magri sumpyi gaji gaba, sa-hkesi, sumpyi galu re dum hpa dum sharin hka-ja mat wa ai rai yang, shi hkrak chye dum shapyo lu ai go bo 13 du nga ai.
Dauba La go Lau mung, Moloko mung, Myen mung, Yudiya mung re mungdan ni hta dum pya hkom yu sai.
Ya, Dauba La bungli hkring sa ai aten 8 ning du mat wa sai, rai yang grau kyin mat sai, hpa rai kyin a ni nga yang, madum sumhpa dum sharin sara tai nna kyin ai re. Jinghpo amyu sha ni a mahkon mangui ni hpe sharot zinghka mat wa na go Dauba La a myit mada lam rai nga ai. Mahkon mangui ra sharong ai masha ni hpe mu hkrup jang, shi go shanhte hpe Jinghpo mahkon mangui atsom sha sharin la na hku hkrai shadum jahprang u ai. Shi ko madum hpaji sa sharin la mayu ai masha nga jang, shi go gade kyin tim aten sho nna sharin ya ya rai u ai, kyin ai lo n rau ai lo nga nna ningdang kau ai lam n nga yu u ai. Bungli hkring sa ai hpang, Dauba La go ginwang myu shagu hkan larung sumhkran, ba-ja, hturen, taubasi sumpyi re ni sa dum sharin, nuk hpaji ni sa sharin ya rai nga ai, shi a myit mada lam go, grau lo ai masha ni hpe Jinghpo madum sumhpa chye dum shangun na ngu ai rai nga ai. Mangshi ba-ja hpung na ba-ja dum masha ni go, shi grai myit dik dum ai jongma ni rai nga ma ai.
Ya yang hta, Dauba La go, Jinghpo madum sumhpa hte seng ai laika buk mi lu shapro na hpe grai myit mada nga u ai.


text:
Maumwi 101: Yesu Sat Kau Hkrum Ai
Yu dat mu. Myit kahpra na zawn re ai lam byin nga ai. Yesu sat kau ai hkrum nga sai. Yesu hpe hpun shadaw hta jen tawn ma ai. Shi a lagaw hte lata kaw e ahpri hte dawk shakap tawn ma ai. Yesu hpe kadai ni sat kau ma ni? Yesu hpe kadai ni hpa majaw ndai zawn sat kau a ni?
Yesu hpe masha nkau mi nju ndawng ma ai majaw re. Kadai ni re ai hpe chye a ni? Langai mi gaw nhkru ai lamu kasa Satan nat re. Adam hte Ewa Yehowa a ga nmadat hkra galaw ai wa Satan nat re. Yesu a hpyen ni gaw Yesu hpe ndai zawn hkrit hpa hte sat kau hkra galaw ai wa mung Satan nat re.
Yesu shadaw hta rai ndawk ai shawng kaw nna pyi, hpyen ni gaw Yesu hpe nni nkri rai zingri ma ai. Getsemane sun kaw e sa nna Yesu hpe gara hku sa rimla ma ai lam hpe myit dum a ni? Dai hpyen ni gaw kadai ni rai ma ni? Teng ai. Makam masham ningbaw ni rai ma ai. Dai hpang e hpa byin ai hpe yu yu ga.
Yesu hpe makam masham ningbaw ni rim ai shaloi Yesu a sape ni hprawng mat ma ai. Shanhte hkrit ai majaw Yesu hpe langai hkrai hpyen ni a lata hta, kau da nna hprawng mat ma ai. Raitimung Petru hte Yawhan gaw tsan tsan de nhprawng ma ai. Yesu hta hpa byin wa na lam, hpang kaw nna hkan yu ma ai.
Hkinjawng ni gaw Yesu hpe hkinjawng agyi galaw ga ai Anna ngu ai, dingla wa hpang de shaga sa wa ai. Masha wunawng hpung ni gaw dai shara hta na na nhkring ma ai. Dai hpang e Yesu hpe hkinjawng agyi galaw nga ai Kayapa a nta de shaga sa wa ma ai. Dai nta hta makam masham ningbaw ni law law hpawng de nga ma ai.
Kayapa nta kaw du jang amu hpaw nna jep ma ai. Yesu a lam hte seng nna masu ai sakse hkam na masha ni hpe shaga tawn ma ai. Makam masham ningbaw ni mahkra gaw: ‘Yesu hpe sat kau ging ai,’ nga nna jeyang ma ai. Bai nna Yesu a myi man hta mayen mahtaw bun ma ai hte lata hte htwi ma ai.
Shing di nna Yesu hpe zingri nga ma ai shaloi, Petru gaw shinggan wang kata e nga nga ai. Kashung ai shana re ai majaw masha ni gaw wan kra nga ma ai. Ya na zawn wan kra nga ma yang nchyang num langai mi gaw Petru hpe yu nna: ‘ndai wa mung Yesu hte rau nga ai wa re,’ nga nna tsun dat ai.
Petru gaw, ‘n re ai. Ngai nrai nngai,’ nga nna htan dat ai.
Yesu hte nga ai wa re, nga nna masum lang masha ni Petru hpe tsun ma ai. Raitimung shagu lang nteng ai nga nna nyet kau ai. Petru masum lang ngu na nyet kau ai shaloi, Yesu gaw Petru hpang de kayin yu dat ai. Dai zawn nyet kau ai majaw grai yawn kau ai. Shing rai shinggan de pru sa nhtawm hkrap ai.
Bat hpang manga ya jahpawt jan pru wa ai aten hta, hkinjawng ni gaw shanhte a zuphpawng shara kaba Sanhe-drin htingnu de Yesu hpe shaga sa wa ma ai. Dai shara hta Yesu hpe kaning di na lam bawng hkat ma ai. Dai hpang e Yuda ginwang up ai Pilat hkawhkam hpang de shaga sa wa ma ai.
‘Ndai wa gaw nshawp ai masha langai mi re; shi hpe sat kau ra ai,’ nga nna hkinjawng ni gaw Pilat hkawhkam hpe tsun ma ai. Pilat gaw Yesu hpe ga san ni san nna, shi hta hpa mara mung ngai amu nngai,’ nga nna tsun ai. Dai hpang e Pilat gaw Yesu hpe Herod Antipa hpang de sa dat ai. Herod gaw Galile ginwang na hkawhkam langai mi re. Raitimung shi gaw Yerusalem mare kaw e dung nga ai. Herod mung Yesu hta hpa mara mung nmu ai. Dai rai nna Pilat hpang de bai sa dat ai.
Pilat gaw Yesu hpe dat dat mayu ai. Raitimung Yesu a hpyen ni gaw Yesu hpe dat kau na malai bawng masha langai mi hpe dat kau shangun mayu ai. Dai wa gaw Baraba ngu ai damya wa re. Pilat gaw Yesu hpe shinggan de shapraw ya ai ahkying gaw shani chyingtung daram rai sai. Pilat gaw masha ni hpe tsun ai: ‘Nanhte a hkawhkam wa hpe yu yu mu,’ nga ai. Raitimung hkinjawng agyi kaba ni gaw: ‘shi hpe la kau mu, shi hpe sat kau mu, sat kau mu,’ nga nna jahtau tsun ma ai. Dai rai nna Pilat gaw Baraba hpe dat kau nna Yesu hpe mahtang sat kau na matu shaga sa wa shangun ai.
Bat hpang manga ya shani chyingtung lai aten e, Yesu hpe hpun shadaw hta dawk shakap kau ma ai. Anhte sumla kaw e nmu lu timung Yesu a apai ahkra kaw damya langai hpra shadaw hta dawk shakap tawn ai. Yesu si wa na mahka e damya langai mi gaw, ‘Madu e, na a mungdan hta du wa jang ngai hpe mung myit dum la rit law,’ nga nna Yesu hpe tsun ai. ‘Nang gaw ngai hte rau Hparadisu hta nga lu na; ngai ga sadi jaw ai,’ nga nna bai htan ai.
Grai kabu hpa ga sadi nrai a ni? Kaning re ai Hparadisu a lam Yesu tsun nga ai hpe chye a ni? Shawng ningnan Karai Kasang galaw ai Hparadisu gaw kanang e nga a ni? Re teng ai. Ga ntsa e nga ai. Sumsing lamu hta Yesu uphkang ai shaloi dai damya wa hpe asak bai hkrung wa hkra galaw ya na ra ai. Damya wa gaw ginding aga Hparadisu nnan hta ngwi pyaw ai hte nga lu na re. Dai lam a majaw anhte kabu shara nre a ni?
Mahte 26:57-75; 27:1-50; Luka 22:54-71; 23:1-49; Yawhan 18:12-40; 19:1-30.


text:
Akui le e Sakung sira gvolik zhongsik gi lamdik,gvodik,paqzhvi kum e zhongmo gvut ra dong shigut lo nyi agvo ngvut ra. Zhongsik ma nganvung Zaizo e mying myving dvap dvo yvum 2lvum bo ra, Zhaiwa yvum, Shingra yvum ga myving dvo agvo.
Muipuq Mutang sira dai ri: Hikun mai dai zhang gi dumsa toq ma zhegvo, mvomyi zhe datdai e bang ri Zhaiwa ngvu le, Zhaiwa yvum ga myving e lazhvum gi paqzhvi zhe gvunggat, mvomyi zhangdam zhe datdai e sira mo bve ri Zhaiwa ga le ngvu myitlving yu mu myving dvo e ngvut le ga; Shingra yvum ga e lazhvum gi nganvung Zaizo bve gi anvam byvat mai nyi zhiwo Mizhoi shingra bum ga e zhoq le, haumu, Shingra ga zhang gi nganvung Zaizo anvam byvat mai nyi lo e asu e zhiwo ngvut le ngvu myitlving yu mu myving e. Haumu, Zhong mai Zaizo amyvu gahu amyvu eq aqum e laili paqzhvi ri zhe wo mvoqtoq shoq ga lui myving dvo nvang e ngvut le ga.
Lailui, Sakung sira gvolik zhongsik ma Yuq e yen zoshang, dviqzvang zhongzo bve ri lo qom mvoqshit ra e azhung zhung e loqmu zhimu paqzhvi mvoqzhang ri zhoq be ngvut ra.
(Gva demsu Mulat)


text:
Maumwi 4: Shan Hpa Majaw Dum Nta Nlu Mat Ai
Ya hpa byin nga ai kun yu dat mu. Tsawm la ai Edin sun shinggan de, Adam hte Ewa hpe shapraw kau hkrum nga ai. Hpa majaw re ai hpe chye a ni?
Grai n kaja ai a mu hpe shan glaw kau ai majaw re. Dai rai nna shan hpe Yehowa gaw ari jaw nga ai. Adam hte Ewa kaning re n kaja ai amu hpe galaw ai hpe nang chye a ni?
Karai Kasang hkum galaw mu, nga ai hpe shan galaw ma ai. Sun hta tu ai hpun ni a asi hpe sha lu ai. Raitimung hpun langai mi hta na asi chyawm gaw nsha lu ai. Sha jang si na re, nga nna Karai Kasang tsun tawn da ai. Dai hpun hpe Karai Kasang gaw shi a matu san tawn da ai.Masha ni hte seng ai arai hpe la yang shut ai lam anhte chye ga ai. Teng ai nre ni? Shing rai yang hpa byin a ni?
Lani mi hta sun kata kaw e, Ewa langai hkrai sha nga nga ai shaloi, lapu langai mi shi hte aga sa shaga ai. Myit yu u. Karai Kasang shan hpe hkum sha mu, ngu ai namsi hpe lapu gaw sha u, nga nna Ewa hpe sa tsun ai da. Lapu hpe Yehowa hpan da ai shaloi, aga chye shaga na hku nhpan da ai. Dai majaw lapu aga shaga wa hkra marai langai ngai shabyin ai rai na re. Kadai wa shabyin ai kun?
Adam nre ai. Dai majaw ginding aga hpe garai n galaw yang Yehowa galaw da ai ni kaw na marai langai ngai rai na re. Dai ni gaw lamu kasa ni rai nna, shanhte hpe anhte a myi hte nmu lu ai. Dai lamu kasa ni kaw na langai mi gaw, grai gumrawng gumtawng ai myit rawng wa ai. Ngai mung Krai Kasang zawn up hkang madu tai yang mai na re, nga nna myit wa ai. Yehowa a ga hpe masha ni madat na malai, shi a ga hpe mahtang madat shangun mayu ai. Lapu aga chye shaga wa hkra shabyin dat ai wa gaw dai lamu kasa wa nan re.
Ndai lamu kasa gaw Ewa hpe lu gunglau nu ai. Nang dai namsi hpe sha jang Karai Kasang hte maren tai wa na re, nga nna Ewa hpe tsun ai hte shi kam mat ai. Dai majaw shi sha nna, Adam mung sha lawm kau sai. Adam hte Ewa gaw Karai Kasang a ga hpe tawt lai kau ai majaw tsawm la ai shan a sun dum nta hpe shamat kau ma ai.
Raitimung lani mi hta e, ginding aga mahkra hpe Edin sun zawn tsawm htap nga hkra, Karai Kasang bai galaw ya na re. Ndai zawn galaw wa yang nanhte mung gara hku nna shang lawm lu na hpe hpang e anhte sharing la lu na re. Ya Adam hte Ewa gara hku byin mat wa ai hpe yu yu ga.
Ningpawt Ninghpang 2:16,17; 3:1-13, 24; Shingran 12:9.


text:
Maumwi 99: Ntsa Gawk Kaw Nga Ma Ai Shaloi
Ndai aten gaw lahkawng ya na ai hpang, bat hpang mali ya shana re. Yesu hte shi a kasa 12 ni gaw shalai wa poi sha na matu, ndai gawk kaba hta e du nga ma ai. Nanhte mu ai hte maren shingan de pru mat wa ai masha gaw Yuda- iskarut re.Yesu hpe gara hku rim la lu na lam hkinjawng ni hpe sa tsun dan ai.
Shawng shani e sha Yuda gaw shanhte hpang de sa nna: ‘Yesu hpe rim karum ya yang, nanhte ngai hpe hpa jaw na ma ni’ nga nna san ai. Shanhte gaw, ‘gumhpraw sum shi jaw na,’ nga nna tsun ma ai. Dai majaw ya Yuda gaw dai masha ni kaw sa nna shanhte hpe Yesu hpang de shaga sa wa na re. Grai hkrit hpa amu n re a ni?
Shalai wa sai lusha poi gaw ngut mat sai. Raitimung Yesu ya laksan lusha poi langai mi hpe bai galaw ai. Shi a kasa ni hpe muk tawng langai mi gran jaw nna: ‘Ndai hpe sha mu, ndai gaw nanhte a matu ya kau na ra ai nye a hkum hte ga shadawn ai,’ nga nna tsun ai. Dai hpang tsabyi gawm langai mi jaw nna: ‘Ndai hpe lu mu, ndai gaw nanhte a matu ru kau na ra ai nye a sai hpe ga shadawn ai,’ nga tsun ai. Chyum Laika gaw ndai poi hpe ‘madu a shana shat sha poi,’ nga ma ai.
Israela masha ni shalai wa ai poi hpe sha ai gaw Egutu mung kaw nga ai shaloi shanhte a nta ntsa kaw na Karai Kasang a lamu kasa ni lai wa nna, Egutu masha ni a nta na kasha alat ni sat kau hkrum ai lam hpe myit dum na matu re. Raitimung Yesu gaw shi a hpang hkan ai ni hpe shanhte a matu kaning rai nna shi a asak hpe jaw kau ai lam hpe myit dum shangun mayu ai. Dai majaw shaning shagu ndai laksan shana shat sha poi hpe galaw na matu shanhte hpe htet da ai.
Madu a shana shat sha poi hpe sha ngut ai hpang, Yesu gaw shi a sape ni hpe tsun ai. Magrau grang mu. Makam masham hta ngang kang mu, nga ai. Dai hpang e Karai Kasang hpe shakawn ai mahkawn mahkawm nna, shanhte pru mat wa ai. Shana ahkying e rai sai. Yup tung hpawa pyi lai wa sai. Shanhte gara de sa wa a ni? Yu yu ga.
Mahte 26:14-30; Luka 22:1-39; Yawhan daw kaba 13 kaw na 17; 1 Korinhtu 11:20.


text:
-
Myen Hpyen Dap Ni, Lai Wa Lai Sa Mungshawa Jawn Ai Mawdaw Hpe Hkap Gap
KIA Masat (6) Dap Dung ginra, Nam Hkum Tsai hte Lu Yang lapran hta shamu shamawt nga ai Myen Hpyen Dap Hk.M.Y (421) ni, June (29) ya shani, Hpakant kaw nna yu wa ai Mungshawa ni jawn ai Mawdaw langai hpe mara kata hkap gap jahkring ai majaw, mawdaw hten mat nna mawdaw hta jawn lawm ai mungshawa nkau mi hkala hkrum ai lam nga ai hpe chye lu ai.
Matut nna, Kap Maw, Seng Hpra, Nam Hkum Tsai, Gaw Lu Yang hte Danai ni hta hpyen yen nga ai Mungshawa ni hpe mung, tinang mare de lawan bai nhtang wa mu ngu dai ginra hta shara jahkrat nga ai Myen Hpye Dap ni tsun shadut nga ai lam buga mare masha ni shiga jaw la ai kaw na chye lu ai.
July 1, 2015 / KNET / 0
Categories: Shiga Kadun, Uncategorized
Tags: KNET
KIA Masat (38) Dap Dung Ginra Hta Gasat Gala Majan Byin Shwe Zet Nanghpam Pat Jasan Komiti Ni Hte Jan Mai Kawng Nanghpam Pat Jasan Komiti Ni, Pat Jasan Bungli Jawm Galaw
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Maka ri wom hte sha da ai,
Ri chyang majen bang ai re.
Singgo maka htap ai,
Hkum tum maka kap ai le.
Tsom htap la ai nhpye dai go,
Htunghking la-hkri rai nga ai yo,
Wunpong myu ni a maka hpaji
nan rai nga ai lo.
Oh... Ndai mungkan pinra hta,
Nhpye amyu gade mi lo nga tim,
Jinghpo nhpye hpe chyu sha,
Mu dat shagu,
Marit yan ningtsing sha mi lu,
Wunpong myu sha ni a htunghking re ngu,
Galoi nhtoi raitim,
Malap kau dam n lu nngai oi.
Goi... Dai gabrim tsom la ai nhpye
shingman hte,
Goiwat nga ai matu banzat hpe yu nga
ninglen,
Hto shagong buga na,
Chyinghkai nu tsen ni a dinghkong da
dun shanu,
Kanu yan maka shagu ai majoi
shingran hpe mu,
Shagrau gingai atsam marai,
Jahpu ging ai maka hpaji ni hpe
ngai myit dum lu nngai yo.
Bai le... Dai hkye kang tsom ai
Jinghpo nhpye hpe,
Madin yan hkumba e sha noi ton nna,
Nu tung da ai re ngu yu chyai,
Moi dim kumhpa ai re ngu marit shamai.
Wo sumtsan buga wa mi hkom mat wa tim,
Jalam hpyengji sha mi wat rai,
Lamun dung ahpong shang tim,
Jinghpo ahpye hpe ngai n tat.
Aten ahkying shagu,
Wunpong amyu rai nngai ngu,
Shawang yan amyit hta dum lu.
Oh……Nhpye,
Gabrim tsom ai Jinghpo nhpye,